Bangladesh gai dhin bomuge hamalaathakehgai hameehun maraalaifi\nބަންގްލަދޭޝްގައި ދިން ބޮމުގެ ހަމަލާތަކުގައި ޒަހަމްވީ މީޙަކަށް ފަރުވާދޭން ގެންދަނީ. ފޮޓޯ: ރޮއިޓާސް\nބަންގްލަދޭޝްގެ އުތުރުގައިވާ ސިލްހެޓް ނަމަކަށް ކިޔާ ސަރަހައްދުގައި ދިން ބޮމުގެ ދެ ހަމަލާއެއްގައި ހަމީހުން މަރުވެ އެތައް ބަޔަކު ޒަހަމްވެއްޖެ އެވެ.\nބަންގްލަދޭޝް ފުލުހުންނާ ހަވާލާދީ ރޮއިޓާސް ބުނީ ބޮމުގެ ދެހަމަލާ ދިނީ ހަނގުރާމަވެރިންގެ ބަޔަކު ފިލާ ތިބި ތަނަކަށް އެ ގައުމުގެ ކޮމާންޑޯއިން ވަންނަން މަސައްކަތް ކުރި ވަގުތުގައި ކަމަށެވެ. ފުރަތަމަ ބޮން ގޮއްވާލީ ހަނގުރާމަވެރިން ފިލާތިބި ތަނާ ކައިރި ހިސާބެއްގައި ކަމަށާއި ދެވަނަ ބޮން ގޮއްވާލީ ހަނގުރާމަވެރިން ތިބި އިމާރާތުގެ ބޭރުގައި ކަަމަށް ބަންގްލަދޭޝް ފުލުހުން ބުނެފައި ވެއެވެ.\nބޮމުގެ ހަމަލާތަކުގައި މަރުވި މީހުންގެ ތެރޭގައި ފުލުހަކު ވެސް ހިމެނެ އެވެ. ޒަހަމްވީ 40 މީހުންގެ ތެރެއިން ގިނަ މީހުންނަކީ ވެސް ސިފައިންނާއި ފުލުހުންނެވެ. ހަމަލާގައި ޒަހަމްވީ މީހުންގެ ތެރެއިން ބައެއް މީހުންގެ ހާލަތު ނާޒުކު ކަމަށް ބަންގްލަދޭޝް އޮފިޝަލުން ވިދާޅުވެފައި ވެއެވެ.\nބަންގްލަދޭޝްގައި މިދިޔަ ހުކުރު ދުވަހު ވެސް ބޮމުގެ ހަމަލާއެއް ދީފައި ވެއެވެ. އެ ގައުމުގެ ވެރިރަށް ޑާކާގެ ބައިނަލް އަގުވާމީ ވައިގެ ބަނދަރުގެ ކައިރީގައި މީހަކު އަމިއްލައަށް މަރުވެގެން ދިން އެ ހަމަލާގައި، ހަމަލާ ދިން މީހާ ފިޔަވައި އިތުރު މީހަކު މަރެއް ނުވެއެވެ. އެ ހަމަލާގެ ޒިންމާ އިސްލާމިކް ސްޓޭޓް (އައިއެސް) އިން ވަނީ އުފުލާފަ އެވެ.\nދެކުނު އޭޝިއާގެ ބޮޑު ދެގައުމު ކަމަށްވާ އިންޑިއާ އާއި ޕާކިސްތާނުގައި ހަނގުރާމަވެރި ޖަމާއަތް ތަކުން އެ ދެ ގައުމުގެ ސަރުކާރާ ހަނގުރާމަ ކުރުމަކީ އާއްމު ކަމެކެވެ. ނަމަވެސް ބަންގްލަދޭޝްގައި ހަނގުރާމަވެރިންގެ ނުރައްކާ ކުރިން އޮތީ ކުޑަކޮށެވެ. އެ ގައުމުގައި ހަނގުރާވެރިންގެ ހަމަލާތައް ގިނަވާން ފެށީ އިރާގާއި ސޫރިޔާގެ ބޮޑު ބަޔަކަށް ވެރިވެގަނެގެން އުޅޭ އައިއެސް ޖަމާއަތަށް ބަޔަކު ތާއީދު ކުރަން ފެށި ހިސާބުންނެވެ. އައިއެސްއަށް ތާއީދު ކުރާ ހަނގުރާމަވެރިން ބަންގްލަދޭޝްގައި މިދިޔަ އަހަރު ވެސް ހަމަލާތަކެއް ދިނެވެ.


ކެބެޖް / ބޮޑި ކޮޕީ | ކާނާ | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ކާނާ ކެބެޖް / ބޮޑި ކޮޕީ\n- ތަފާތު ވައްތަރުގެ ސަލަޑްތައް ހެދުމުގައި ބޭނުންކުރެވޭ ބޮޑި ކޮޕީ އަކީ ހިތަށް ފައިދާހުރި، ލޭ ސާފުކުރުމުގައި އެހީތެރިވެދޭ ބާވަތެކެވެ. ކެއްސުމާއި، ހަންގަޑު ހުދުވުން ފަދަ ކަންތައްތަކަށް އިސްތިއުމާލުކުރުމަށް ބޭނުންތެރި ބާވަތެކެވެ. ކޮންމެ ވެސް ވަރަކަށް ވައި އުފެދުމަކީ ބޮޑި ކޮޕީ ކެއުމުން ވެދާނެ ގޮތެކެވެ. ބޮޑި ކޮޕީ ބޭނުން ކުރުމުގައި އެންމެ ފައިދާ ހުރި ގޮތަކީ ޖޫހުގެ ގޮތުގައި ބޭނުން ކުރުން ކަމަށް ބުނެވެއެވެ.\n- ވިޓަމިންސީ ގިނައަދަދަކަށް ކެބެޖް ގައި ހިމެނެއެވެ. މައިދާއާއި ގޮހޮރުގައި އުފެދޭ ފާރު ފަސޭހަ ކުރުމަށް ބޮޑި ކޮޕީ އިން ތައްޔާރު ކުރެވިފައިވާ ޖޫހަކީ ވަރަށް ފައިދާ ހުރި އެއްޗެއް ކަމުގައި ބުނެވެއެވެ. ދިރާސާއެއް ހެދުމަށް ޑޮކްޓަރ ޗެއިނޭ ކިޔާ މީހަކު ގޮހޮރުގެ ފާރު އުފެދިފައިވާ ބަލިމީހުންނަށް 450މލ ގެ ބޮޑިކޮޕީ ޖޫސް ދުވާލުގެ އެކިގަޑިތަކުގައި ދެވުނެވެ.5ދުވަސް ފަހުން އެމީހުންގެ ބަނޑުގައި ފާރުގެ ސަބަބުން އުފެދުނު ރިހުން ފިލައި ގޮސް، އަދި 14ދުވަސް ފަހުން ފާރުގަނޑު އެއްކޮށް ފަސޭހަވެ، ރަގަޅުވިކަން ފާހަގަ ކުރެވުނެވެ.\n- ބޮޑި ކޮޕީ ގެ ބޭރުގައި ހުންނަ ފަތްތަކުގައި ވިޓަމިން އޭ އެކުލެވޭ މިންވަރު އެތެރޭގައި ހުންނަ ފަތްތަކަށްވުރެ އިތުރުކަން ފާހަގަ ކުރެވެއެވެ. އަދި ދަނގަޑު އެކުލެވޭ ނިސްބަތް ވެސް ބޭރަށް ހުންނަ ފަތްތަކުގައި އިތުރުކަން ފާހަގަ ކުރެވެއެވެ. އެހެން ކަމުން ލޭދަށްވުން ފަދަ ހާލަތްތަކުގައި ބޮޑި ކޮޕީ ބޭނުންކުރުމަކީ ރަގަޅު ކަމެކެވެ.\n- ހުޅުތައް ދުޅަވުން، ހަޖަމު ގޯސްވުން، ލޮލުގެ ފެނުން ފުސްވުން، ފަލަވުން، އަދި ލޭދަށްވުން ފަދަ ހާލަތްތަކުގައި ކެއުމަށް ވަރަށް އެކަށޭނަ ބާވަތެއް ކަމަށް ބޮޑި ކޮޕީ ވަނީ ވެފައެވެ. ބޮޑި ކޮޕީ ކައްކައިގެން ބޭނުން ކުރާނަމަ އެދެވިގެންވަނީ ގިނިމަޑުކޮށް މަދުވަގުތުކޮޅެއްވަންދެން ކައްކައިގެން ބޭނުންކުރުމެވެ. އެއީ މާގިނައިން ކެއްކުމުން އޭގައި ހިމެނޭ ވިޓަމިންސީ އަދި ވިޓަމިންބީ ގެ ބައި އުނިވެގެންދާތީ އެވެ. ކެއްކި ފެންކޮޅު އުކާނުލާ ބޭނުން ކުރެވިދާނެ އެވެ. އެއީ ބޮޑިކޮޕީ ކައްކަން ބޭނުންކުރި ފެނުގައި ވިޓަމިންސީ، ދަނގަޑު، ފޮސްފަރަސް، ކެލްސިއަމް، އަދި މެގްނީޒިއަމް އެކުލެވިގެންވާތީ އެވެ.


5 އަހަރުން މަތީގެ ކުދިންނަށް ފައިޒާ ވެކްސިން ޖަހަން ހުއްދަ ދެނީ – Dhen.mv\nމުޙައްމަދު ސަނީޙް September 11, 2021 - 2:56 pm\nއުމުރުން 11އަހަރާއި5އަހަރާ ދެމެދުގެ ކުދިންނަށް ފައިޒާ ވެކްސިން ދިނުމުގެ ހުއްދަ ދޭން އެމެރިކާއިން ނިންމައިފައިވާ ކަމަށާއި އެކަން އޮކްޓޯބަރު މަހުގެ ތެރޭގައި ހާމަ ކުރާނެ ކަމަށް ރިޕޯޓްކޮށްފިއެވެ.\nކަމުގެ މައުލޫމާތު އެނގޭ ފަރާތަކާ ހަވާލާދީ ރޮއިޓަރސްއިން ބުނެފައި ވަނީ، ކްލިނިކަލް ޑޭޓާތަކަށް ރިއާޔަތްކޮށް އެމެޖެންސީގައި 11އަހަރާއި5އަހަރާ ދެމެދުގެ ކުދިންނަށް ފައިޒާ ވެކްސިން ބޭނުން ކުރުމުގެ ހުއްދަ އޮކްޓޯބަރު މަހުގެ ތެރޭގައި ދެވިގެންދާނެ ކަމަށަށެވެ. ޖަރުމަނުގެ ބައޯއެންޓެކްއާ ގުޅިގެން އުފައްދާފައިވާ ފައިޒާ ވެކްސިން އުމުރުން 12 އަހަރުން މަތީގެ މީހުންނަށް ޖެހުމުގެ ހުއްދަ މިހާރު އޮވެއެވެ. ރާއްޖޭގައި ވެސް އުމުރުން 12 އަހަރާއި 18 އަހަރާ ދެމެދުގެ މީހުންނަށް ޖަހަމުން އަންނަނީ ފައިޒާ ވެކްސިންނެވެ.\nމައުލޫމާތު އެނގޭ ފަރާތަކާ ހަވާލާދީ ރޮއިޓަރސްއިން އިތުރަށް ބުނެފައި ވަނީ ޓްރައިލްތަކުގެ ނަތީޖާތައް އެމެރިކާގެ ފުޑް އެންޑް ޑްރަގް އެޖެންސީއާ ހިއްސާ ކުރާތާ ތިން ހަފްތާގެ ތެރޭގައި ވެކްސިން ބޭނުން ކުރުމުގެ ހުއްދަ ދެވިގެންދާނެ ކަމަށެވެ.\nފައިޒާއިން މީގެ ކުރިން ވެސް ވަނީ 5އަހަރާއި 11 އަހަރާ ދެމެދުގެ ކުދިންނަށް ވެކްސިން ޖެހުން ރައްކާތެރިތޯ ބެލުމަށް ހަދަމުން އަންނަ ޓްރައިލްގެ ނަތީޖާ މިމަހުގެ ފަހުކޮޅުގައި ލިބޭނެ ކަމަށް ބުނެފައެެވެ. ފައިޒާގެ އިތުރުން ވެކްސިން އުފައްދާ މޮޑާނާއިން ވެސް މިމަހުގެ ތެރޭގައި ކުޑަކުދިންނަށް ވެކްސިން ދިނުމުގެ ހުއްދައަށް އެދުމަށް ވަނީ ނިންމައިފައެވެ.\nކޮވިޑް-19 ކޮވިޑް-19 ވެކްސިން ފައިޒާ ވެކްސިން\nނޮޅިވަރަމްގެ ސިއްޙީ ހާލަތު ގޯސްވެ، ބަލި މީހުން ޕިކަޕުގައި އުފުލަނީ


Gaanoonu islaahu nuvumakee rakkatherikan nulibenvy sababeh noon: Naib Raees | Mihaaru\nރޯޑް ސޭފްޓީ އެކްޝަން ޕްލޭން ނައިބު ރައީސް ފައިސަލް މިރޭ އިފްތިތާހުކޮށް ދެއްވާއިރު އަރިހުގައި ހެލްތު މިނިސްޓަރު އަމީން: ގާނޫނުތައް އިސްލާހު ކުރެވިފައި ނެތުމަކީ ރައްޔިތުންނަށް ރައްކާތެރިކަން ނުލިބެންވީ ސަބަބެއް ނޫން ކަމަށް ފައިސަލް ވިދާޅުވި.--ފޮޓޯ: ހުސައިން ވަހީދު/މިހާރު\nގާނޫނު އިސްލާހު ނުވުމަކީ ރައްޔިތުންގެ ރައްކާތެރިކަން ކަށަވަރު ނުވާންވީ ސަބަބެއް ނޫން: ނައިބު ރައީސް\n18 އެޕްރީލް 2019 - 22:219comments\nގާނޫނުތައް އިސްލާހު ކުރެވިފައި ނެތުމަކީ ރައްޔިތުންގެ ރައްކާތެރިކަން ކަށަވަރު ނުކުރެވެންވީ ސަބަބެއް ނޫން ކަމަށް ނައިބު ރައީސް ފައިސަލް ނަސީމް މިރޭ ވިދާޅުވެއްޖެ އެވެ.\nމަގުމަތީގެ ރައްކާތެރިކަމާ ގުޅޭ ނޭޝަނަލް ރޯޑް ސޭފްޓީ އެކްޝަން ޕްލޭން އިފްތިތާހުކޮށް ދެއްވުމަށް ޖެން ހޮޓެލްގައި ބޭއްވި ރަސްމިއްޔާތު ޝަރަފްވެރިކޮށް ދެއްވަމުން ފައިސަލް ވިދާޅުވީ، އެކްޝަން ޕްލޭނާ އެއްގޮތަށް މަގުމަތީގެ ރައްކާތެރިކަން ރައްޔިތުންނަށް ކަށަވަރުކޮށް ދިނުމުގައި ހުރިހާ މުއައްސަސާތަކެއް ގުޅިގެން މަސައްކަތް ކުރަންޖެހޭ ކަމަށެވެ. އަދި ގާނޫނަކަށް ނުވަތަ ގަވާއިދަކަށް ބަދަލެއް ގެނެވިފައި ނެތުމަކީ ރައްޔިތުންނަށް ރައްކާތެރިކަން ކަށަވަރުކޮށް ދިނުމަށް އޮތް ހުރަހަކަށް ވެގެން ނުވާނެ ކަމަށާއި އެއީ ކޮންމެ މީހެއްގެ ވެސް ހައްގެއް ކަމަށް އެމަނިކުފާނު ވިދާޅުވި އެވެ.\n"ސަލާމަތާއި ރައްކާތެރިކަން ހޯދައި ދިނުމަކީ އެއީ ވަކި އެއްޗެއްގައި ލިޔެފައި ނެތަސް، ކޮންމެ އިންސާނެއްގެ ކޮންމެ މީހެއްގެ ހައްގެއްގެ ގޮތުގައި އަޅުގަނޑުމެން ގަބޫލު ކުރަން ޖެހޭނެ." ނައިބު ރައީސް ވިދާޅުވި އެވެ.\nއެމަނިކުފާނު ވިދާޅުވީ މަގުމަތީގެ ނުރައްކާތެރި ހާދިސާތައް އިތުރުވުމުގެ މައްސަލަ އަކީ މުޅި ރާއްޖޭގައި ވެސް ވަރަށް ބޮޑު މައްސަލައެއް ކަމަށެވެ. އެހެންވެ. މި ސަރުކާރުގައި މާލޭގައި އެ މައްސަލަ ހައްލުކުރަން މަސައްކަތްތަކެއް ކުރަމުން އަންނަ ކަމަށް ވިދާޅުވި އެވެ. އަދި އަތޮޅުތެރޭގައި އެ ކަންކަން ހައްލު ކުރުމަށް ލޯކަލް ކައުންސިލްތަކުގެ އެއްބާރުލުން ދިނުމުގެ އިތުރުން ސްކޫލްތަކުގެ ދަރިވަރުންނާއި ޒުވާނުން ވެސް މިކަމަށް ހޭލުންތެރި ކުރުވަން މަސައްކަތްތަކެއް ކުރަންޖެހޭ ކަމަށް ފައިސަލް ވިދާޅުވި އެވެ.\nރޯޑް ސޭފްޓީ އެކްޝަން ޕްލޭން އިފުތިތާހު ކުރުމަށް މިރޭ ބޭއްވި ރަސްމިއްޔާތުގައި ނައިބު ރައީސް ފައިސަލް ބައިވެރިވެވަޑައިގަންނަވަނީ.---ފޮޓޯ: ހުސައިން ވަހީދު/މިހާރު\n"ޚާއްސަ މަސައްކަތްތަކެއް ސްކޫލް ތެރޭގަ އާއި ޒުވާނުންގެ މެދުގައި މިކަމާ ގުޅޭގޮތުން ކަންކަންތަކެއް ފަށްޓަވާށޭ. އަޅުގަނޑުމެން މަސައްކަތް ކޮށްފި ނަމަ އެއްވެސް ޝައްކެއް ނެތް ގޮތުގައި އަޅުގަނޑުމެންނަށް މިކަންތައްތައް ކާމިޔާބު ކުރެވޭނެ." ނައިބު ރައީސް ވިދާޅުވި އެވެ.\nމާލެއަކީ ދިވެހިންގެ އިތުރުން ގިނަ އަދަދެއްގެ ބިދޭސީން ވެސް ދިރިއުޅޭ ތަނެއް ކަން ފާހަގަ ކުރައްވައި، ނައިބު ރައީސް ވިދާޅުވީ، މަގުމަތީގެ ރައްކާތެރިކަމާ ގުޅޭ އެފަދަ މަސައްކަތެއް ބިދޭސީންނަށް ވެސް އަމާޒު ކުރަން ޖެހޭނެ ކަމަށެވެ. އެފަދަ މުހިންމު މަސައްކަތެއް ކުރާ ނަމަ، އެކަމެއް ވަރަށް ފުރިހަމަ ގޮތެއްގައި ކުރިއަށް ގެންދަން ޖެހޭނެ ކަމަށާއި މަގުމަތީގެ ނުރައްކާތެރި ހާދިސާތައް އާ އެކްޝަން ޕްލޭނާ އެކު މަދުވެގެން ދާނެ ކަމަށް އުއްމީދު ކުރައްވާ ކަމަށް އެމަނިކުފާނު ވިދާޅުވި އެވެ.\nރޯޑް ސޭފްޓީ އެކްޝަން ޕްލޭން އިފުތިތާހު ކުރުމަށް މިރޭ ބޭއްވި ރަސްމިއްޔާތުގައި ނައިބު ރައީސް ފައިސަލް ވާހަކަފުޅު ދައްކަވަނީ.---ފޮޓޯ: ހުސައިން ވަހީދު/މިހާރު\n"އަޅުގަނޑު މިއީ ކޮންމެހެން ކުރަންޖެހޭ ކަމެއް ހަދައި، 2020 އަންނައިރު 50 އިންސައްތައެއް ނޫން. އެ އަށް ވުރެ ވެސް ދަށް ކުރެވޭތޯ މަސައްކަތް ކުރުން." ނައިބު ރައީސް ވިދާޅުވި އެވެ.\nޒަމާނަށް އައި ބަދަލާ އެކު ގިނަ ކަންތައްތަކެއް ބަދަލުވެފައިވާ ކަން ފާހަގަ ކުރައްވައި، ނައިބު ރައީސް ވިދާޅުވީ ހެޔޮ ބަދަލުތަކާ އެކު ދަސްކުރަން ޖެހޭނީ ރަނގަޅު ކަންކަން ކުރަން ކަމަށެވެ. އެގޮތުން މަގުމަތީގެ އަދަބުތަކަށް އިހްތިރާމް ކުރަން ފަށަން ޖެހޭ ކަމަށާއި މަގުމަތި ބޭނުން ކުރުމުގައި އެކަކު އަނެކަކަށް ޖާގަ ދިނުމާއި މަގުމަތީގެ ގަވާއިދުތަކަށް އިހްތިރާމް ކުރަން ފެށުމުގެ އާދަ ހިފަހައްޓަންޖެހޭ ކަމަށް ވިދާޅުވި އެވެ. އެގޮތުގައި އެކަން ކުރެވޭ ނަމަ، މަގުމަތީގެ ނުރައްކާތެރި ހާދިސާތައް ވަރަށް ބޮޑަށް މަދުވާނެ ކަމަށް އެމަނިކުފާނު ވިދާޅުވި އެވެ.\nއިތުރު ލިޔުންތައް ދަތުރުފަތުރު މަގުމަތީގެ އެކްސިޑެންޓް ނައިބު ރައީސް ފައިސަލް ނަސީމް ހެލްތު ޕްރޮޓެކްޝަން އެޖެންސީ އެކްސިޑެންޓް


Qudhus aa behey gothun Arab League bahdhalu kuranee\nގުދުސްއާ ބެހޭ ގޮތުން އަރަބި ލީގު ބައްދަލުކުރަނީ\nއަރަބި ލީގު ބައްދަލުވުމެއް: މިފަހަރު ބައްދަލުކުރަނީ ގުދުސްގައި އިޒްރޭލުން މިހާރު ހިންގަމުން އަންނަ ހަމަނުޖެހުންތަކާ މެދު މަޝްވަރާ ކުރުމަށް\nއަރަބި ލީގުން އެކްސްޓްރާ އޯޑިނަރީ ބައްދަލުވުމެއް މާދަމާ، ހޯމަދުވަހު ބާއްވާނެ އެވެ. އެއީ ގުދުސްގައި އިޒްރޭލުން ފަލަސްތީން މީހުނަށް އަނިޔާކޮށް މިހާރުން ހިންގަމުން އަންނަ ހަމަނުޖެހުންތަކާ މެދު ސައްލާ ކުރުމަށާއި އަވަސް ހައްލަކަށް މަގުފަހި ކުރުމަށެވެ.\nމިއީ ފަލަސްތީނުން އެދިގެން ގަތަރުން އިސްނަގައިގެން ބާއްވާ ސަމިޓެކެވެ. ސަމިޓް ޗެއާ ކުރާނީ ވެސް ގަތަރުން ކަމަށް އެސިސްޓެންޓް ސެކްރެޓަރީ ޖެނެރަލް އޮފް އަރަބް ލީގް، ހުސާމް ޒަކީ ވިދާޅުވި އެވެ.\nއެނުއަލް ޖެނެރަލް މީޓިން (އޭޖީއެމް) އެކްސްޓްރާއޯޑިނަރީ ޖެނެރަލް މީޓިން (އީޖީއެމް) ބައްްދަލުވުންތައް ބާއްވަން ވަކި ތާވަލެއް ވަކި ދުވަސްވަރެން ކުރިން ކަނޑައެޅިފައި ނޯވެ އެވެ. ކުންފުންޏެއް ނަމަ ތާވަލުން ބޭރު މުހިންމު ކަންކަމުގައި ވެސް އީޖީއެމް ބާއްވަ އެވެ. ޖަމާއަތެއް ނަމަ ކުރިމަތިވާ ހާލަތްތަކުގައި މިފަދަ ބައްދަލުވުންތަކަށް ގޮވާލަ އެވެ.\nއަރަބް ލީގު ބައްދަލުވުމަށް އެޖެންޑާގައިވާ މައުލޫއަކީ ފަލަސްތީނެވެ. އިޒްރޭލުން ގުދުސްގައި ހިންގާ އަނިޔާވެރިކަމެވެ. މި ރޯދަ މަހު މަސްޖިދުލް އަގްސާގައި އަޅުކަން ކުރަން ފަލަސްތީން މީހުންނަށް ހުރަސް އަޅައި އިޒްރޭލުން ކުރާ ޖެއްސުމަށާއި އިރުމަތީ ގުދުސް އަމިއްލަ ކުރަން ކުރާ މަސައްކަތްތަކާ ބެހޭ ގޮތުން މަޝްވަރާ ކުރާނެ އެވެ.\nހުކުރު ދުވަހުގެ ރޭ ތަރާވީސް ނަމާދުގައި މުސްލިމުން ތިއްބައި އިޒްރޭލް ފުލުހުން މަސްޖިދުލް އަގްސޯއަށް ހަތިޔާރާއެކު ވަދެގަނެ ސަފުތައް ބުރުވާލައި ހިންގި އުދުވާނުގައި 178 އަށް ވުރެ ގިނަ މީހުންނަށް އެކިވަރުގެ އަނިޔާ ލިބިފައިވާ ކަމަށް ރިޕޯޓް ކޮށްފައި ވެއެވެ. އޭގެ ތެރެއިން ބޮޑަށް އަނިޔާ ލިބުނު 88 މީހަކަށް ފަރުވާ ދިނުމަށް ހޮސްޕިޓަލަށް ގެންދަންޖެހުނު ކަމަށް ވެސް ނޫސްތަކުން ރިޕޯޓްކުރެ އެވެ. މިސްކިތުގެ އެތެރެއާ ގޯތިތެރޭގައި އިޒްރޭލު ފުލުހުން ކަރުނަގޭހާއި ރަބަރު އުންޑަ އަދި ސްޓަން ގްރޭނޭޑާއި ގޭސް ބޮން ބޭނުންކޮށް ފަލަސްތީން މީހުންނަށް ވަނީ އަނިޔާ ކޮށްފަ އެވެ.\nއިޒްރޭލުގެ އަނިޔާވެރިކަން ފަލަސްތީންގެ މީހުންގެ މައްޗަށް ގަދަވެގަންނަ ކޮންމެ ފަހަރަކު ގައުމުތަކަށް ކުރެވެން އޮންނަ ކަމަކީ ހަމަލާތައް ކުށްވެރި ކުރުމެވެ. ތިޔަކަން ނުކުރާށޭ ބުނުމެވެ. މިއީ ނަމެއްގައި ކުރާ ކަމެކެވެ. މިފަހަރު ވެސް ކަންހިނގަމުން އަންނަނީ މިއާދައިގަ އެވެ.\nރޯދަ މަހު 27 ވަނަ ރޭގައި ވެސް އިޒްރޭލުން ވަނީ ފަލަސްތިން މީހުން އަޅުކަން ކުރަން ހުރަސް އަޅާފަ އެވެ.\nފަލަސްތީން އިޒްރޭލް ސައުދީ އަަރަބިއްޔާ + ގަތަރު


Najib vettumun America in 1MDB thahugeegu avas kohfi\nނަޖީބު ވެއްޓުމުން އެމެރިކާއިން ވަންްއެމްޑީބީ ތަހުގީގު އަވަސް ކޮށްފި\nމެލޭޝިއާގެ ކުރީގެ ބޮޑުވަޒީރު ނަޖީބު ރައްޒާގު: އޭނާގެ ވެރިކަން ނިމުމުން އެމެރިކާއިން ވަނީ ވަން އެމްޑީބީ ތަހުގީގު އަވަސްކޮށްފައި\nމެލޭޝިއާގެ ކުރީގެ ބޮޑުވަޒީރު ނަޖީބު ރައްޒާގުގެ ސަރުކާރުން ގާއިމްކުރި ސަވަރެއިން ފަންޑް "ވަން މެލޭޝިއާ ޑިވެލޮޕްމެންޓް ބަރުހާދު" (ވަންއެމްޑީބީ) ގެ ފައިސާއަށް ނަޖީބާއި އޭނާގެ އަރިސް ބޭފުޅުން ހިޔާނާތްތެރިވެވަޑައިގެންފައިވާ ކަަމަށް ކުރާ ތުހުމަތާ ގުޅިގެން ކުރާ ތަހުގީގު އެމެރިކާއިން އަވަސްކޮށްފި އެވެ.\nމައުލޫމާތު ލިބިގެން ތިބި މަސްދަރުތަކަކާ ހަވާލާދީ ރޮއިޓާސް ބުނީ މިދިޔަ މޭމަހުގެ ނުވަ ވަނަަ ދުވަހު ބޭއްވި އިންތިހާބު ނާކާމިޔާބުވެ، ނަޖީބުގެ ވެރިކަން ނިމުމު ފަހުން އެމެރިކާއިން ކުރާ ތަހުގީގުގެ ސްޕީޑު އަވަސްކޮށް، މެލޭޝިއާގެ އާ ސަރުކާރާއެކު މައުލޫމާތު ހިއްސާކުރުން އިތުރުކޮށްފައިވާ ކަމަށެވެ.\nވަންއެމްޑީބީ ފަންޑުން ނަޖީބާއި އޭނާގެ އަރިސް ބޭފުޅުން 4.5 ބިލިޔަން ޑޮލަރު ވަގަށް ނަގާފައިވާ ކަމަށް ކުރެވޭ ތުހުމަތާ ގުޅިގެން މެލޭޝިއާއާއި އެމެރިކާ ހިމެނޭ ގޮތުން ޖުމްލަ ހަތް ގައުމެއްގައި އަންނަނީ ތަހުގީގު ކުރަމުންނެވެ. ނަމަވެސް ނަޖީބު ގެންދަވަނީ އެ ތުހުމަތުތަކަށް ތަކުރާރުކޮށް އިންކާރު ކުރައްވަމުންނެވެ.\nރޮއިޓާސްއަށް މައުލޫމާތު ދިން މަސްދަރުތަކުން ބުނެފައިވާ ގޮތުގައި އެމެރިކާގެ ޕްރޮސެކިއުޓަރުންނަށް މެލޭޝިއާގެ މިހާރުގެ ސަރުކާރުން އަންނަނީ މާ ރަނގަޅަށް އެއްބާރުލުން ދެމުންނެވެ. ނަޖީބުގެ ވެރިކަމުގައި އޭނާ ގެންދެވީ ތަހުގީގަށް ހުރަސް އަޅުއްވަމުންނެވެ.\nމެލޭޝިއާގެ ނޫސްތަކުން ދާދި ފަހުން ބުނެފައިވާ ގޮތުގައި ނަޖީބާ ދެކޮޅަށް އެމެރިކާގައި ކުރާ ތަހިގީގުގައި އޭނާ ވަނީ އެމެރިކާގެ މަޝްހޫރު ބައެއް ވަކީލުން ނަންގަވާފަ އެވެ. އެގޮތުން އެމެރިކާގެ ކުރީގެެ އެޓާނީ ޖެނެރަލެއް ވެސް ނަޖީބުގެ ވަކީލުންގެ ޓީމުގައި ހިމެނިވަޑައިގަންނަވަ އެވެ.\nއެމެރިކާ މެލޭޝިޔާ ނަޖީބު ރައްޒާގް + ހިޔާނާތް


ފީފާ އިން ރާއްޖެ ސަސްޕެންޑް ވެދާނެފަދަ އެއްވެސް ކަމެއް ސަރުކާރުން ނުކުރާނެ: މަހުލޫފް – Haftha\nފީފާ އިން ރާއްޖެ ސަސްޕެންޑް ވެދާނެފަދަ އެއްވެސް ކަމެއް ސަރުކާރުން ނުކުރާނެ: މަހުލޫފް\nފުޓްބޯޅައިގެ މައި އިދާރާ، ފީފާ އިން ރާއްޖެ ސަސްޕެންޑް ވެދާނެފަދަ އެއްވެސް ކަމެއް ދިވެހި ސަރުކާރުން ނުކުރައްވާނެކަމަށް ކުޅިވަރާއި ބެހޭ ވަޒީރު އަހުމަދު މަހުލޫފް ވިދާޅުވެއްޖެ އެވެ.\nއޭއެފްސީގެ ރައީސް ޝެއިޚް ސަލްމާން ބިން އިބްރާހިމް ޙަލީފާ އާއި ލަންޑަނުގައި އިއްޔެ ބޭއްވި ބައްދަލުވުމަށްފަހު ދިވެި ފުޓްބޯޅައިގެ ޚަބަރުގެނެސްދޭ އޮންލައިން ނޫހެއްކަމަށްވާ “މޯލްޑިވްސްފުޓްބޯލް” އަށް މަހްލޫފް ވިދާޅުވީ ފުޓްބޯލް އެސޯސިއޭޝަން އޮފް މޯލްޑިވްސް ސަސްޕެންޑް ވެދާނެފަދަ އެއްވެސް ކަމެއް ދިވެހި ސަރުކާރުން ނުކުރައްވާނެ ކަމަށެވެ.\n“ފީފާއިން އެފްއޭއެމް ސަސްޕެންޑް ނުކުރާނެ ކަމުގެ ޔަގީންކަން އެބައޮތް އަދި އެފަދަ ކަމަކަށް މަގުފަހިވެދާނެ އެއްވެސް ކަމެއް ދިވެހި ސަރުކާރުން ނުކުރާނެ.” މަހުލޫފް ވިދާޅުވިއެވެ.\n“ފީފާގެ އަސާސީ ގަވާއިދާއި ހިލާފު ނުވާނެ ކަމުގެ ޔަގީންކަން ދެން އަދި ފީފާ އާއި އޭއެފްސީގެ ލަފާއަށް އަބަދުވެސް މަރުހަބާ ކިޔާނަން. ފެކްޓް ފައިންޑިން ކޮމިޓީގެ މަސައްކަތް ކަނޑައެޅިފައިވާ އިމުގެ ތެރޭގައި ކުރިއަށްދާނެ.” މަހުލޫފް ކުރެއްވި ޓްވީޓް ގައި ވިދާޅުވިއެވެ.\nއެފްއޭއެމް އާއި ދިވެހި ސަރުކާރާއި ދެމެދު ހިޔާލު ތަފާތުވެފައިވަނީ އަންނަ އަހަރުގެ އޭއެފްސީ ކަޕުން ރާއްޖޭގެ ކްލަބްތަކަށް ފުރުސަތު ގެއްލިފައިވާތީ އެކަން ބެލުމަށްކަމަށް ބުނެ މިނިސްޓްރީ އޮފް ޔޫތް، ސްޕޯޓްސް އިން ފަސް މެމްބަރުންގެ މައްޗަށް އެކުލެވޭ ފެކްޓް ފައިންޑިން ކޮމިޓީއެއް އެކުލަވާލުމުންނެވެ.\nމިނިސްޓަރ މި ކޮމިޓީ އެކުލަވާލުމުން އެފްއޭއެމް އިން ވަނީ މިކަމުގައި އޭއެފްސީ އިން ދެކޭ ގޮތް ބެލުމަށް އެދިފައެވެ. އަދި އޭގެ ޖަވާބުގައި އޭއެފްސީން ވަނީ އެފްއޭއެމްގެ ކަމެއްގެ ތެރެއަށް ތިންވަނަ ފަރާތަކަށް ނުވަދެނޭވެކަމަށް ބުނެ އިންޒާރު ދީފައެވެ.


Kinolhahu school gai imaaraiy kuri dheburi imaaraathuge masakkaiy ninmaa ifthithaah koffi | Fainu Online\nކިނޮޅަހު ސްކޫލްގައި އިމާރާތްކުރި ދެބުރި އިމާރާތުގެ މަސައްކަތް ނިންމާ އިފްތިތާޙް ކޮށްފި\n29 އޯގަސްޓު 2021, އާދިއްތަ, 16:01\nއިންޑިއާ ސަރުކާރުގެ ހިލޭ އެހީގައި ރ. ކިނޮޅަހުގައި އިމާރާތް ކުރި2ބުރީގެ އައު ޢިމާރާތުގެ މަސައްކަތް ނިމުން ފާހަގަ ކުރުމަށް ރަސްމިއްޔާތެއް ބާއްވައިފިއެވެ.\nއޮންލައިންކޮށް މިއަދު ކުރިޔަށް ދިޔަ މި ބައްދަލުވުމުގައި، އިންޑިއާއިން ރާއްޖެއަށް ކަނޑައަޅުއްވާފައިވާ ސަފީރު، އެޑިޔުކޭޝަން މިނިސްޓަރ ޑރ. އައިޝަތު ޢަލީގެ އިތުރުން މިނިސްޓްރީގެ އިސް ބޭފުޅުން ބައިވެރިވެވަޑައިގެންނެވިއެވެ.\n6 މިލިއަން ރުފިޔާގެ މި ކްލާސްރޫމް ޕްރޮޖެކްޓްގެ ދަށުން7ކްލާސްރޫމް3ސްޓޯރޭޖް ރޫމް އަދި ފާޙާނާ ބްލޮކެއް އިމާރާތް ކޮށްފައިވެއެވެ.\nމިކަމާއި ގުޅޭގޮތުން، ކިނޮޅަހު ސްކޫލްގެ ޕްރިންސިޕަލް މުޙައްމަދު ވަސީމް "ފައިނު އޮންލައިން" އަށް ވިދާޅުވީ، މި ޕްރޮޖެކްޓްގެ ސަބަބުން އެ ސްކޫލްގެ ކިޔެވުން އެއް ދަންފަޅިއަށް ބަދަލު ކުރެވިގެން ދާނެ ކަމަށެވެ. އަދި ކުރިން ދިމާވި ކުލާސްރޫމްތަކުގެ ޖާގައިގެ ދަތިކަން މިހާރު ޙައްލު ވެފައިވާކަމަށް ވިދާޅުވިއެވެ. ވަސީމް ވިދާޅުވީ، މި އިމާރާތުގެ ސަބަބުން، ބެލެނިވެރިންނާއި މުދައްރިސުންނަށް ވެސް ވަރަށް ބޮޑު ފަސޭހައެއް ލިބިގެން ދާނެ ކަމަށާއި، މި ބަދަލާއިއެކު، ސްކޫލްގެ ކޯ ކަރިކުލަރ އެކްޓިވިޓީސްތައް މެންދުރުފަހުގެ ވަގުތުތަކަށް ތާވަލު ކުރެވުމުން، ހަފްތާ ބަންދަކީ، މުދައްރިސުންނާއި ބެލެނިވެރިންނަށް އަދި ދަރިވަރުންނަށް ވެސް އާއިލާއާއިއެކު ހޭދަކޮށްލާ ދުވަސްތަކަކަށް ހެދޭނެ ކަމަށެވެ.\nވަސީމް ވިދާޅުވީ، އެ ސްކޫލަށް ލިބިގެންދިޔަ މި އެހީ، ސްކޫލްގެ އެންމެހާ މުވައްޒަފުންނާއި ބެލެނިވެރިންނާއި މުދައްރިސުން އަދި ރަށުގެ ރައްޔިތުންވެސް އުފާވެރިކަމާއިއެކު ބަލައިގަންނަ ކަމަށެވެ. އަދި މި ޕްރޮޖެކްޓް ކުރިޔަށް ގެންގޮސްދެއްވި ކަމަށްޓަކައި އިންޑިއާ ސަރުކާރަށާއި ދިވެހި ސަރުކާރަށް ޝުކުރު އަދާ ކުރެއްވިއެވެ.\nކިނޮޅަހު ސްކޫލަކީ ގްރޭޑް 10 އާއި ހަމައަށް ތަޢުލީމު ދެމުން ގެންދާ ސްކޫލެކެވެ.\nރ. ކިނޮޅަސް މޮނިޓަރިންއަށް ލައިފި\nާިސަހާ3weeks ago\nmuvazafun މުވައްޒަފުން ފަރުވާ ކުދަކަމުން ތަން ނުހިންގިގެން ކަނޑާލި\nހަސަންޓޭ3weeks ago\nފައިނު ސްކޫލު އިމަރާތް އުޅޭ ހިސާބެއް އެނގޭ މީހަކު އެބަހުބާ


Nahula Aai Ali Waheed Aa Gulhuvaigen Eid Faahaga Kurumun JP In Nuruhunfaalhukoffi - Vaguthu\nޓްރާމްސްޕޯޓް މިނިސްޓަރ އައިޝަތު ނަހުލާ އާއި ކުރީގެ ޓްއަރިޒަމް މިނިސްޓަރު އަލީ ވަހީދާއި ގުޅުވައިގެން ދެބޭފުޅުންގެ "ގުޅުން" ދައްކައި ދިނުމަށް ރ.އަތޮޅު މީދޫގައި ޢީދު މާލި ކުރިއަށް ގެންދިއުމުން ޖުމްހޫރީ ޕާޓީން ނުރުހުން ފާޅުކޮށްފައެވެ. މީދޫގައި ޢީދު ފާހަގަ ކުރިއިރު ނަހުލާ އާއި އަލީ ވަހީދުގެ އިތުރުން ގާސިމް އިބްރާހިމާއި އެހެން ބައެއް ސިޔާސީ ބޭފުޅުން މޫނު ސިފަވާ ގޮތައް ހުރި މާސްކް އަޅައިގެން އުޅެފައި ވެއެވެ.\nޖޭޕީއިން ވިދާޅުވީ، އެޕާޓީގެ ލީޑަރ އަދި ލީޑަރުގެ އަނބިކަނަބަލުންނަށް ފުރައްސާރަކޮށް އީދު ކުޅިވަރެއްގެ ގޮތުގައި ދެއްކުމަށް މަސައްކަތް ކުރުމަކީ ރައްޔިތުންގެ މެދުގައި ފިތުނައުފެއްދުމަށް ހިންގި ނާތަހުޒީބު އަމަލެއްކަމުގައި ދެކޭކަމަށާއި އަދި އެޢަމަލު ހަރުކަށި އިބާރާތުން ކުށްވެރިކުރާކަމަށެވެ.\nމީދޫގައި ޢީދު ފާހަގަ ކުރިއިރު ނަހުލާގެ މޫނު ސިފަވާ ގޮތައް ހަދާފައިވާ މާސްކް އަޅައިގެން މީހަކު އުޅުނުއިރު އަލީ ވަހީދާއި ގާސިމް ސިފަވާ ގޮތައް ހަދާފައިވާ މާސްކް އަޅައިގެން އުޅުނު ބަޔަކު ނަހުލާގެ ސިފަވާ ގޮތައް ހަދާފައިވާ މާސްކް އަޅައިގެން އުޅުނު މީހާ އަތުގައި ހިފައިގެން އުޅުނު މަންޒަރު މީސް މީޑިއާގައި ދައުރުވަމުންދާ ފޮޓޯތަކުންނާއި ވީޑިއޯތަކުން ފެނެއެވެ.\nމިނިސްޓަރ ނަހުލާ އާއި އަލީ ވަހީދާއި ގުޅުވައިގެން އީދު ފާހަގަ ކުރުމުގެ ހަރަކާތްތަކެއް ހިންގިއިރު ނަހުލާއަށް ޖިންސީ ފުރައްސާރަކޮށް އަލީ ވަހީދު ވާހަކަ ދައްކާފައިވާ އޯޑިއޯތަކެއް މީގެ ކުރިން ލީކް ވެފައި ވެއެވެ.\nޖޭޕީގެ ލީޑަރ އަދި ލީޑަރުގެ އަނބިކަނަބަލުންނަށް ފުރައްސާރަކޮށް އީދު ކުޅިވަރެއްގެ ގޮތުގައި ދެއްކުމަށް މަސައްކަތް ކުރުމަކީ ރައްޔިތުންގެ މެދުގައި ފިތުނައުފެއްދުމަށް ހިންގި ނާތަހުޒީބު އަމަލެއްކަމުގައި ދެކެން. މިއަމަލު ހަރުކަށި އިބާރާތުން ކުށްވެރިކުރަން. https://t.co/bW1DzribqX\n— JP Secretariat (@JPSecretariat) August 4, 2020\nމީގެ ކުރިން ވެސް ބައެއް ރަށްރަށުގައި ސިޔާސީ ކަންކަމަށް ޖޯކް ޖަހައި ޢީދު މާލި ކުރިއަށް ގެންގޮސްފައި ވެއެވެ. މިފަދަ މާލި ހަރަކާތްތައް ބާއްވާ މީގެ ކުރިން އެންމެ ބޮޑު ސަމާލުކަމެއް ހޯދަނީ ކުޅުދުއްފުށީ މީހުންނެވެ. ނަމަވެސް މިއަހަރު އެރަށުގައި މިފަދަ ގޮތަކަށް އީދު ފާހަގަ ކޮށްފައެއް ނުވެއެވެ.\nއޮގަސްޓް 4, 2020 21:48\nހަމަ ކުރަން ވީ ކަލޭމެންގެ އެކަނިތަ އަބުރު އޮންނަނީ އަދި ކުރާވަރު ކުޑައީ\nއޮގަސްޓް 4, 2020 22:52\nއީދުގަ ވީމަ ކަޑައީ..\nއޮގަސްޓް 5, 2020 13:14\nއެއްވެސް މީހެއްގެ އަބުރަށް އަރައިގެނެގެން ނުވާނެ... ޖޭޕީ މީހުން ވެސް އެހެން މީހުންގެ އަބުރަށް ނާރާ\nއޮގަސްޓް 5, 2020 13:08\nވަކި ބައެއްގެ އެކަންޔެއް ނޫން އަބުރު އޮންނަނީ.... އެކެއްގެ އަބުރަށް އަރައިގަތުމަކީ ވެސް ގޯސް ކަމެއް... ދުވަހަކު ޖުމްހޫރީ ޕާޓީ މީހުންނަށް ތާއިދު ނުކުރިއަސް މާލި ހެދުމާ މުޅިން ދެކޮޅު... މާލި ހެދުމަކީ ވަރަށް ނުބައި އަމަލެއް... މާލި އަކީ ކީއްކުރަން ރަށްރަށުން ކުރާ ކަމެއްތަ؟\nއޮގަސްޓް 4, 2020 21:52\nހަޖަމުނުވީދޯ.. އެއްފަޅިން އިންސާފު\nއޮގަސްޓް 4, 2020 22:54\nދެން އަންނަ އީދެއްގަ ފާތުމަޔާ އަދީބާ ބީއެމްޑަބްލިއު އަދި ޖަވާއިރު އަނގޮއްޓިއާއެކު ކުޅިސަމާ ހަމަކުރާތަން ގެނެސްދިނީމަ ކަލޭމެންގެ ހަޖަމުތައް ކެކޮ އުތުރު އަރާނެ ދެއްތޯ؟؟\nއޮގަސްޓް 5, 2020 13:12\nއެމްޑީޕީ އަށް ތާއިދު ކުރާ ބަޔަކު ކުރި ކަމެއް މިއީ... އެކަމަކު ހޮވާފަ ހުންނަނީ ސަންޓްރެވަލް ސިޔާމް\nއޮގަސްޓް 4, 2020 21:53\nޢަބުރުކަތިލުންވެސް ހަދުފަހަނަ އަޅައިފި\nއޮގަސްޓް 4, 2020 22:08\nވަކި މީހެއްގެ އޮންނަ އެއްޗެއްތަ އަބުރަކީ.. ގައުމު ރޮލުންކައިފި ރައްޔިތުންނަށް ކަމެއް ނުކޮށްދޭތާ.. ޖޫރިމަނާ ނޫންކަމެއް އޮންނަނީ ނޫންވިއްޔާ\nއޮގަސްޓް 4, 2020 22:11\nމި ރައްޖޭގަ ހަމަ އެކަނި އަބުރު ހުރި މީހުން. އަޖައިބް ވެއްޖެ\nއޮގަސްޓް 4, 2020 22:23\nވަރަށް ނާތަހްޒީބް އަން އިސްލާމިކް އަމަލެއް. މިވެސް އިސްލާމް ދީނާ ދުރު ވިސްނުން. އެވެސް އީދުގަ. ކކބކ\nއޮގަސްޓް 4, 2020 22:30\nމިސިޔާސީ މީހަކާ ބެހޭގޮތުން އެއްޗެކެކޭ ބުނާއިރަށް ނޫސްބަޔާންތައް ނެރޭނެ. ކޮބާތޯ ކާކީ ސޯޓް ބުރި. މަޖިލީހުގަ ތިބި މެމްބަރުން ކާކީ ސޯޓްބުރިލައިގެން މާލެ ތެރެބަލަހަށްޓަން ނެރެބަލަ.\nއޮގަސްޓް 4, 2020 22:35\nއަންނަ އީދުގައި މިނިވަން މުވައްސަސާގެ ސައިކަލު ލޯބިފުޅާއި ވަރިފުޅު ފެންނާނެ ކަމަށް އުންމީދު ކުރެވޭ.\nއޮގަސްޓް 4, 2020 22:36\nމުސްލިމުންގެ އީދު ފާހަގަ ކުރަން އެންމެ ރަނގަޅު ގޮތް ބާއޭ ހަމަ ހިތަށް އަރާ\nއޮގަސްޓް 4, 2020 22:49\nޓްރާންސްޕޯޓުން ޓެސްޓު މިހާރު ނުދެނީ ޖޫރިމަނާ މަދުވެދާނެތީތަ\nއޮގަސްޓް 4, 2020 22:58\nހިތާމަހުރި، ތިއީ އިސްލާ މުން އީދު ފާހަގަ ކުރުން އޮންނަ ގޮތެއްނޫ، ފަސާދަ އުފެއްދުން، ތިކަން ރޭވި ބަޔަކަށް ފިޔަވަޅުއަޅާ، އީދު ސިޔާސީ ނުކުރޭ\nއޮގަސްޓް 4, 2020 23:02\nޥަރަށް ދަށު ދަރަޖައިގެ ކަމެއް.. މީދޫ އަށް ވެސް ހުތުރު.. އީދޭ ކިޔާފަ ހައްދު ފަހަނަ އަޅާ ދަނީ..\nއޮގަސްޓް 4, 2020 23:10\nމީގެ ކުރިން ކުޅުދުއްފުށީގަ ވެސ ތިބާވަތުގެ ކިތަންމެ ކަމެއް ކުރި އެއީ އަދި ގައުމުގެ ރައީސް އާއި އެމަނިކުފާނުގެ އަނބި ކަނބަލުންނަށް ހަޖޫ ޖަހާފަ. އެކަމަކު އެކަމާ ރައީސް ވެސް އަދި މެޑަމް ވެސް އެއްޗެއް ވިދާޅެއްނުވޭ. އެކަމަކު އެބޭފުޅުންވެސް އޮންނާނީ ހިތެއް ދެއްތޯ؟ ސިޔާސީ މައިދާނައް ނިކުމެ ތިބެންޏާ ހަޖޫވެސް ޖަހާނެ. އެ ހަޖޫ ޖަހަން ވެސް ދަސްކޮއްދިނީ ތި ޖޭޕީ ބަޔަތުހިފައިގެން ކޯލިޝަން ހަދައިގެން ތިއުޅޭ އެމް ޑީ ޕީ ގެ ރައީސް އަންނި. ދެން އަމިއްލަ އަށް ކެނޑި ކަނޑުލުން އަމިއްލަ އަށް ހިތިފިލުވާ. އެހެންނޫނީ ހަޖޫ ޖަހާ ފުރައްސާރަ ކުރާލެއް އަދިވެސް ވާނީ ގިނަ!\nއޮގަސްޓް 5, 2020 13:18\nކޮންހާ މޮޅުވާހަކައެެއް ދައްކާކަށް، މީކީ އަލަށް މި ރާއްޖެގައި ކުރި ކަމެއް ނޫން، ކަލޭ މެންނަށް ކިރިޔާވެސް މީހަކު އިނގިލި ދިއްކޮލިޔަސް އެއީ އަބުރު ގެއްލުނުކަމައް އަހަރެމެން ނުބަލަން. ކިތައް ދުވަހު ރޭޕްގެ ޝިކާރައަކަށް ވެފައިވާ ކުޑަ ކުދިންނަށް އިންސާފް ނުލިބި ެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އިންސާފް ނުލިބި އެދަނީ" ކިތައް މީހުން މަރާފަ ަަަަަަަަަ އާއިލާތަކަށް އިންސާފް ނުލިބި. އެއްޗެހީގެ އަގު ބޮޑު ކޮއްފަ، މުއަސަނދިންނަށް ހުރިހާ ފައިދާއެއް، އެހެންވީމަ ތީ އަދި ކަމެއް ނުން،.\nއޮގަސްޓް 4, 2020 23:13\nމިއީ އަންނި ގެނެސް ދިން ޑެމޮކުރަސީ... ޖޭޕީ އާއި ބެހޭ ކަމެއް ނޫން.\nއޮގަސްޓް 5, 2020 05:50\nތަރުހީބު ދެނީ އޮތް ލަޢުނަތަކަށް މަރުދީ ބަލަނީ އޮތް ރިޝްވަތަކަށް\nކަރު މަރު ހިފަނީ ނަމަ ރިޝްވަަތަކަށް ދެންވެސް ކިޔަނީ އިސްލާމުންނޭ\nރ. މީދޫ އަކަސް މިސަރުކާރަކަސް އެ ސަރުކާރަކަސް މީސްތަކުންގެ ޢަބުރަށް އަރައިގަތުމަކީ ﷲ ތަޢާލާ ނަހީކުރައްވާފައި ވާ ކަމެއް.....\nއޮގަސްޓް 4, 2020 23:17\nދެން ބަލަން ހުންނާތި ވަނުވާ ތިއޮތީ ބައެއްގެ އަބުރު ކަތިލާފަ ބައެއްގެ އަބުރު ކަތިލުމުގެ ދައުވާވެސް އެމީހުންނަށް އުފުލަފާނެ ކޮންމެ ބަޔަކު މި ކަން ކަން ކުރިޔަސް މީ ކޮއްގެން ވާނެ ކަންކަންކަމެއް ނޫން އަސްލައްވެސް ބައެއްގެ އަބުރު ކަތިލުން މިދެން ކިހާ ދެރަކަން މިީ ????\nއޮގަސްޓް 4, 2020 23:56\nޢީދަކީ މީހުންނަށް މަލާ މަތް ކުރަންއޮންނަ ދުވަހެއްނޫން. ތީ އީދުފާހަގަކުރަން އޮންނަގޮތްތޯ.އަހަރެ މެންގެ ތެރޭގަ މިވަރުގެ ތަންދޮރުނޭގޭ މިހުން އުޅޭތީ ހިތާ މަކުރަން.\nއޮގަސްޓް 5, 2020 00:29\nއަލީވަހީދާ އައިޝާގެ ކޯލް އަޑުއަހާފަ ޖޭޕީން އެއްޗެއް ނުބުނެ ހުރެފަ އީދުގަ ރަށެއްގަ އޮތް ޕެރޭޑެއްގަ ހިނގާލުމެއް ދައްކާލީމަ ތިހާވަރުވުން ޤަބޫލެއް ނުކުރެވޭ.\nއޮގަސްޓް 5, 2020 01:12\nމާތްﷲ އެންގެވި ގޮތް ނޫން މީ ކީ. ރަސޫލާ ( ސަލާމް އާއި ސަލަވާތް ލައްވާށި) ދެއްކެވި ނަމޫނާ އެއް ނޫން މީ ކީ. ކޮބާ މުސްލިމުންގެ ކެއްތެރިކަން؟ މާތްﷲ އަށް އިތުބާރު؟ ކޮބާ ބުއްދީގެ ބޭނުން؟ ﷲގެ މަތިވެރި އާޔަތްތަކުގެ މާނަ އަށް ވިސްނާ ފިކުރު ކޮށް އަމަލުކުރަން މަސައްކަތް ކުރަންތޯ އެބަ؟ އީމާން ކަމަކީ ޤުރުއާން ގެ އެއްބަޔަށް އީމާން ވުމެއް ނޫން. ހުރިހާކަމެއްގެ ވެރި އިލާހު އެއްވެސް އިންސާނަކަށް ނާއިންސާފެއް ނޫން. “ޒައްރެއްގެ މިންވަރުވެސް ހެޔޮކަމެއް އަދި ނުބައިކަމެއް ކޮށްފި މީހަކު އޭނާ އެކަން ދެކޭނެތެވެ”. ތިމާއަށް ވީ އެންމެ ރަނގަޅަކަށް އުޅުން ނޫންތޯ ބުއްދިވެރީ މި ވަގުތީ އާލަމްގާ. އެއްވެސް މީހަކަށް ތާއިދު ކުރާތީ އެއް ނޫން މިހެން މިބުނަނީ. އެކަމު ގޯސް ކަންކަން ނުކުރުމަށް އެކަކު އަނެއްކަކަށް ހެޔޮގޮތުގާ ބުނެދެވޭނެނު\nއޮގަސްޓް 5, 2020 08:58\nމި އެންމެން އުޅެމުން މިގެންދަނީ ހަމަ މާތްﷲ އެންގެވި ގޮތަށްތޯ؟ ހަމައެކަނި މިތޯ މަނާކުރައްވާފައިވާ ކަމަކީ. އެހެން އެއްވެސް ކަމެއްގެ ވާހަކަ ނުދައްކަނީ. ނޫނޭ މިތިބީ ފުރާ ފުރިހަމަ މުސްލިމުން. ކީރިތިރަސޫލާއަށް ފުރައްސާރަކޮށް ދީނަށް ގޮންޖަހާ ރިޕޯޓް ލިޔެ ނެރުނު އިރު ތިޔަ ޖޭޕީ ކޮބާ.\nއޮގަސްޓް 5, 2020 01:15\nކިތަންމެ ބަޔަކާއި މެދު ނުރުހުނަސް އަހަރުމެންގެ ޢީދަކާއި ގުޅުވައިގެން ފުރައްސާރަ ކުރުމަކީ ބަލައިގަނެވޭނެކަމެއްކަމުގައި ދެކިގެން ނުވާނެ އަދި އެކަމަށް ހިތްވަރުވެސް ދެވިގެން ނުވާނެ، ބޮޑުވަމުން އަންނަ ޅަދަރިންނަށް މިދައްކައިދެނީ ނަފުރަތާއި ރުޅިވެރިކަންނޫން ކޮއްއެއްޗެއްބާ..؟\nއޮގަސްޓް 5, 2020 01:32\nއައްނި އާއި ހިސާން ނުވަތަ ލައިލާގެ ނުވަތަ މާރިޔާގެ ފޮޓޯއެއް ނެތް.\nވީމާ ތިކަން ކުރި ބަޔަކާއި ނިޔަތް ސާފުކޮށް އިނގޭ\nއޮގަސްޓް 5, 2020 01:55\nކޮން މެ ބަޔަކު ކުރިޔަސް ވަރަންފަންކާ ކަ މެއް ތި ކުރެވުނީ ކޮބާ މައްސަލައަކީ ވަކި ބަޔެއްގެތަ އަބުރު އޮއްނަނީ\nއޮގަސްޓް 5, 2020 12:31\nކޮންމެ ބަޔަކު ކުރިޔަސް ގޯސްކަމެއް ވާންވާނީ ގޯސްކަމަކަށޭ. ބައެއްމީހުންނަށް އެއްބަޔަކު ނުކުރާނެ ގޯސްކަމެއް، އަނެއްބަޔަކަށް ނުކުރެވޭނެ ރަނގަޅު ކަމެއް.\nއޮގަސްޓް 5, 2020 01:56\nވަރަންސަޅި ކަމެއް ތި ކުރީ\nއޮގަސްޓް 5, 2020 04:07\nމާސްކެއް އަޅައިގެން ކަލޭމެން ހޭބަލިވަނީ ކީއްވެ ލާދީނީ މާސްކުއަޅައިގެން އުޅުނުމީހުން މާ މުޑުދާރު ކީއްވެ އެމީހުންނާދިމާލަށް އެއްޗެއްބުނަން ލަދުގަންނަނީ ކޮބާތަ އިސްލާމް ދީނުގެ އަބުރު .\nއޮގަސްޓް 5, 2020 04:08\nއެމީހުންގެ އަބުރު ރޮލާ ހަފާކެއަސް ކަމެއް ނުވާނެ\nއޮގަސްޓް 5, 2020 04:21\nކަލޭމެންގެ ސަރުކާރުގެ ވެރިންގެ އަބުރުތޯ މިގައުމުގަ އޮންނަންވީ ތީތި ބޮޑުއިސްކިރީނުގަ އަޅުވަންވެސް ކަމުދޭ ވަރަށް ސަޅި.\nއޮގަސްޓް 5, 2020 06:43\nމުސްލިމުންގެ ޢިދެއް ފާހަގަ ކުރާނަމަ ކުރަން ވާނީ އިސްލާމީ އުސޫލުތަކާއި އެއްގޮތަށް. ލާދީނީ ޙަރަކާތްތަކާއި އާޑަ ފުރައްސާރައާއި ސިޔާސީ ކަންކަން އޭގެ ތެރެއަށް ނުވައްދާ އިސްލާމީ ތަހުޒީބާއި އެއްބައިވަންތަކަން ގެނުވައިދޭ ފަދަ ގޮތަކަށް.\nއޮގަސްޓް 5, 2020 07:05\nޢީދުގެ ބޭނުމަކީ އެކަކުއަނެކަށް ފުރައްސާރަކުރުމެއްނޫން ޖޭޕީންކީކުރަން މަޖިލީސް ސަރުކާރުން އަޅަޅއިނުލުން މައްސަލައަކީ ރައްޔިތުންނަށް ބަޔަކު މިކަމަށްފުރުސަތުދިނީ\nއޮގަސްޓް 5, 2020 08:21\nއަޅުގަނޑުގެ މައްސަލައެއްނެތް އަޅުގަނޑުގެ މާލި ނެރުނަސް. އައި އެމް ކޫލް ބުރޯ ... ގާބެ ކޫލް ބުރޯ... ހަޖަމް ހަޖަމް\nއޮގަސްޓް 5, 2020 08:45\nރ އަތޮޅު ކުދިންގެ ގޮތް އެއީ?... ޓެއިލްސް ކެނޮޓް ބީ ކަރެކްޓެޑް.\nއޮގަސްޓް 5, 2020 09:44\nއޮގަސްޓް 5, 2020 08:54\nރ.މީދޫ އެކައްޏޭ ބުނެފަ ހަބަރު ގަ އިނީ... އެއީ ރ.މީދޫ އިރުމަތި އަވަށުމީހުން... މިރަށަކީ ދެއަވަށއ ވަކިން އީދު ފާހަގަކުރާ ރަށެއް.. އެހެންވީމަ ތި އަމަލުގެ ޒިންމާ ރ.މީދޫ އެންމެންގެ ބޮލުގައެއް ނޭޅޭނެ... ތީ އިރުމަތި އަވަށު މީހުންގެ ފެންވަރު...\nއޮގަސްޓް 5, 2020 10:52\nޖޭބީއަކަ މަޝެއް ދެނެ ވޯޓެއް ނުދޭނަން\nއޮގަސްޓް 5, 2020 11:39\nމާދަމާ ހަމަ ތިރަށުން މީހަކު ގޮސް އެހީއެއް ހޯދަން ޤާސިމް އޮފީސް ދޮށުގަ އިންނާނީވެސް...\nއޮގަސްޓް 5, 2020 12:02\nކުޅުދުއްފުށީ މަށިމާލި ޕެރޭޑް އިންތިޒާމްކުރާ ފަރާތަކީ މިސަރުކާރަށް ތާއީދުކުރާ ފަރާތެއް. އަދި އޭނާގެ އާއިލީ ކުއްޖެއް ކުޅުދުއްފުށީ މޭޔަރުކަމަށް އެމްޑީޕީ ޓިކެޓްގައި ނުކުންނާތީ، ކޮވިޑް 19 ބަހަނާއަކަށް ދައްކައިގެން ޕެރޭޑް ބާއްވަން ނުކެރުނީ. ބާއްވައިފިނަމަ ސަރުކާރަށް ޖޯކުޖެހުމުން އޭގެ އަސަރު ކެމްޕޭނަށް ފޯރާނެކަމަށް ލަފާކުރެވޭތީ އެކަން ނުކުރީކަމަށް ބެލެވެނީ.\nއޮގަސްޓް 5, 2020 13:00\nތި ކުރީ ވަރަށް ދަށު ދަރަޖައިގެ ކަމެއް...\nއޮގަސްޓް 5, 2020 13:48\nއީދު ދުވަހުތަ އިނގުނީ މީހުންނަށް ފުރައްސާރަކުރަން އެއަށްވުރެ މާތް ދުވަހެއް ނުލިބުނީ؟ މިހާރު ކޮބައޭ ލާދީނީ މީހުންނަކީ\nއޮގަސްޓް 5, 2020 16:35\nރައްޔިތުންގެ ލާރިގަނޑު ކާއިރު އެއީ ރައްޔިތުންގެ އަބުރެއްނޫން


Apple ge faidha2guna mahchah jehilaifi | ThePress\nއެޕަލްގެ ފައިދާ2ގުނަ މައްޗަށް ޖެހިލައިފި\n29 April 2021, 10:18\nއެޕަލް ކުންފުނީގެ އުފެއްދުންތައް ދައްކާލަނީ / ފައިލް ފޮޓޯ: އެޕަލް\nޗައިނާއިން އައިފޯނުތަކަށް ކުރާ ޑިމާންޑް އިތުރުވުމާއެކު، ކޮރޯނަވައިރަސް ޑިޒީޒް (ކޮވިޑް-19)ގެ ބަލިމަޑުކަން ފެށުނު ފަހުން، އެޕަލް ކުންފުނީގެ ވިޔަފާރި ފައިދާ،2ގުނަ މައްޗަށް ޖެހިލައިފިއެވެ.\nއެޕަލް އިން ބުނީ، މިއީ ކުރިއަށް އޮތް ދުވަސްތަކުގައި ވިޔަފާރި ރަނގަޅުވާނެ ކަމަށް ލިބުނު ހެޔޮ ފާލެއް ކަމަށެވެ.\nޓެކްނޮލޮޖީގެ ދުނިޔޭގައި ވާދަވެރި ފޭސްބުކް ކުންފުނިންވެސް ވަނީ، ވިޔާފަރި އާމްދަނީއާ ފައިދާ އިތުރުވި ކަމަށް ރެކޯޑް ކޮށްފައެވެ.\nކޮވިޑް-19ގެ ބަލިމަޑުކަމުގެ ތެރޭގައި އެޕަލް ފޯނާއި، އެޕްތަކާ އެނޫންވެސް ޑިވައިސްތަކުގެ ވިޔަފާރި ކުރިއަރައިގެން ދިޔަ މަންޒަރު ވަނީ ފެނިފައެވެ. ކޮވިޑް-19އިން އުފެދުނު އާ އާންމު ހާލަތާއެކު އެކަހެރިކޮށް ގޭގައި ތިބެގެން މަސައްކަތް ކުރުމުގެ ސަގާފަތް ފެށިފައި ވާއިރު، އެޕަލްގެ 5-ޖީ ފޯނުތަކާ މެކް ކޮމްޕިއުޓަރުތަކަށް އޮތް ޑިމާންޑްވެސް އިތުރުވިކަން ފާހަގަ ކުރަންޖެހެއެވެ. އަދި ލޮކްޑައުންގެ އެކަނިވެރިކަމުގެ ބައިވެރިއަކަށް، އެޕަލްގެ މިއުޒިކް އަދި ފިޓްނަސް އެޕްތައް ވީ ކަންވެސް ފާހަގަ ކުރަންޖެހެއެވެ.\nމިއަހަރުގެ ފުރަތަމަ3މަސްދުވަހު އެޕަލްއަށް ވިޔަފާރި އާމްދަނީގެ ގޮތުގައި 89.6 ބިލިއަން ޑޮލަރު ލިބުނު ކަމަށް ތަފާސް ހިސާބުތަކުން ދައްކައެވެ. މިއީ މިދިޔަ އަހަރާ އަޅާ ބަލާއިރު 50 ޕަސެންޓް އިތުރު އަދަދެކެވެ. އެޕަލް އަށް ލިބުނު ފައިދާގެ އަގު 23.6 ބިލިއަން ޑޮލަރަށް އަރާފައި ވާއިރު، މިދިޔަ އަހަރުގެ މި މުއްދަތުގައި މިއަދަދު އުޅުނީ 11.3 ބިލިއަން ޑޮލަރުގައެވެ.\nއެޕަލްއާ ހިލާފަށް އާންމު ކޮށް އިސްތިހާރު ކޮށްގެން އާމްދަނީ ހޯދާ ފޭސްބުކް ކުންފުންޏަށް ބަލާއިރު، މިއަހަރުގެ ފުރަތަމަ ކުއާޓަރުގައި ފޭސްބުކްއަށް އާމްދަނީގެ ގޮތުގައި 26.17 ބިލިއަން ޑޮލަރު ލިބުނެވެ. އަދި ފައިދާގެ ގޮތުގައި 9.5 ބިލިއަން ޑޮލަރު ޖެހުނެވެ.\nނަމަވެސް، އެޕަލްއިން އެންމެ ފަހުން ގެނައި ސޮފްޓްވެއާ އަޕްޓޭޑްގެ ސަބަބުން، ފޭސްބުކްއިން މިދިޔަ އަހަރު ލަފާކުރި ފައިދާއާ ހިސާބަށް ވާސިލު ނުވެވިދާނެ ކަމަށް އެ ކުންފުނިން ވަނީ ބުނެފައެވެ.\nވިޔަފާރި ލައިފްސްޓައިލް ޓެކްނޮލޮޖީ


Moabail foanun yooroa beley khidhumatheh dhiraagun thaaarafkohfi\nމޯބައިލް ފޯނުން ޔޫރޯ ބެލޭ ޚިދުމަތެއް ދިރާގުން ތަޢާރަފްކޮށްފި\nމިހާރު ކުރިއަށްދާ ޔޫރޯ 2012 ގެ މެޗުތައް މޯބައިލް ފޯނުން ސްޓްރީމްކޮށްގެން ބެލޭ ޚިދުމަތެއް ދިރާގުން ތަޢާރަފް ކޮށްފިއެވެ.\nޔުރޯ 2012 އާދިމާކޮށް ދިރާގުން މިހާރު ކުރިއަށް ގެންދާ ޕްރޮމޯޝަންތަކުގެ ތެރެއިން މިފެށި ޚިދުމަތުގައި ކޮންމެތަނެއްގައި ހުރެގެން ވެސް ޔޫރޯގެ މެޗުތައް ބަލާލެވޭނެއެވެ. މިޚިދުމަތައް އެޕްލައި ކުރުމުގެ ކުރިން ބޭނުންކުރާ މޯބައިލް ފޯނަކީ މިހިދުމަތް ހޯދުމަށް އެކަށޭނެ ފޯނެއްތޯ ޗެކް ކުރުމަށް * 123 *7* 1 # ފޯނުގެ ކީޕޭޑްގައި ޖެހުމުން އެސްއެމްއެސް އަކުން ޓެސްޓް ލިންކެއް ފޮނުވާލައެވެ.\nޔޫރޯގެ މެޗުތައް ބެލުމަށް ދިރާގުން ދެ ޕެކޭޖެއް ވަނީ ތަޢާރަފް ކޮށްފައެވެ. މުޅި މުބާރާތުގެ ހުރިހާ މެޗެއް ބެލުމަށް * 123 *7*2* 1 # ޑައިލް ކުރުމުން ސަބްސްކްރައިބް ކުރެވޭނެއެވެ. ކޮންމެ މެޗަކަށް ވަކިން އެޕްލައި ކުރަށްވަން ބޭނުންނަމަ ޑައިލް ކުރަންޖެހެނީ * 123 *7*2*2# އެވެ. މުބާރާތުގެ ހުރިހާ މެޗުތަކެއް ބެލުމަށް އެޕްލައި ކުރާނަމަ ފީ އަކީ 80 ރުފިޔާ އެވެ. ކޮންމެ މެޗަކަށް ވަކިން އެދިލައްވާނަމަ ކޮންމެ މެޗަކަށް 15 ރުފިޔާގެ ފީއެއް ނަގާނެއެވެ.\nދިރާގުން މަޢުލޫމާތު ދެއްވިގޮތުގައި ޔޫރޯ ސްޓްރީމް ކުރުމުގެ ޚިދުމަތަށް ނަގާނީ ހަމައެކަނި ސްބްސްކްރިޕްޝަން ފީ އެވެ. އަދި މޯބައިލްގެ ޑޭޓާ ޕެކޭޖުން އެއްވެސް ޗާޖެއް ނުހިނގާނެއެވެ. މޯބައިލް ފޯނުގެ އިތުރުން ޓަޗްނެޓް ބޭނުންކުރާ ފަރާތްތަކަށް ވެސް މިޚިދުމަތަށް އެޕްލައި ކުރެވޭނެއެވެ.


Noorul-islam.NET :: ގެއްލުނު ހާރު\nތާރީޚް: 21 ޑިސެމްބަރު 2008\nތަރުޖަމާ : [ބިލާލް]\nމައްކާއަށް ވަރަށް ތަދުމަޑު ދުވަސްވަރެއް ކުރިމަތިވިއެވެ. މީސްތަކުން ނިކަން ހާލުގައި ޖެހި ކާނެ ބޯނެ އެއްޗެއް ނެތި ބަނޑަށް މަރުވާ ހިސާބުގައި ދުވަސްތައް ވޭތުކުރަމުން ދިޔައެވެ.<?xml:namespace prefix = "o" />\nމި ދުވަސްވަރު މައްކާގައި ވަރަށް ޞާލިޙު އަޅުވެރިޔަކު ދިރިއުޅުނެވެ. މިއަޅުވެރިޔާ އެއްދުވަހަކު މަގެއް މަތީން ދަނިކޮށް ވަރަށް އަގު ބޮޑު ހާރެއް ފެނުނެވެ. އޭނާ ވަގުތުން އެނަގާފައި ޖީބަށް ލައިގެން ހިނގައިގަތީ މިސްކިތާ ދިމާލަށެވެ.\nއޭނާ މިސްކިތަށް ދިޔަ މަގުމަތީގައި ހާރެއް ގެއްލިގެން އެ ވާހަކަ ގޮވަމުން ހިނގާ މީހަކު ފެނުނެވެ. ދެން މި އަޅުވެރިޔާ އެ މީހާ ގެއްލިގެން އުޅޭ ހާރު ސިފަކޮށްދިނުމަށް އެދުނެވެ. ޝައްކު ކުރާނެ އެއްވެސް ޖާގައެއް ނޯންނާނެހާ ފުރިހަމައަށް އެ މީހާ އެ ހާރު ސިފަކޮށްދިނެވެ. ދެން އަޅުވެރިޔާ އެއްވެސް އުޖޫރައަކާއި ނުލައި އެ ހާރު އޭގެ ޙައްޤު ވެރިޔާ އާއި ހަވާލުކުރިއެވެ.\nއެއަށްފަހު އަޅުވެރިޔާ އެހާރުގެ ބަދަލުގައި އެއަށް ވުރެ ރަނގަޅު އެއްޗެއް ދެއްވުމަށް އެދި ކީރިތި ﷲ އަށް ދުޢާ ކުރިއެވެ.\nއޭގެ ދުވަސްކޮޅެއް ފަހުން އަޅުވެރިޔާ ދަތުރަކު ދިޔުމަށް ކުޑަ ބޯޓަކަށް އަރައިގެން ކަނޑު މައްޗަށް ނުކުތެވެ. ނަމަވެސް އިރުކޮޅެއް ނުވެ އައި ބާރުގަދަ ތޫފާނެއްގައި ޖެހި ބޯޓު ހަލާކުވިއެވެ. މުޅި ބޯޓު ކުދި ކުދި ވިއެވެ. ދެން އޭނާއަށް މަޖުބޫރުވީ ކުޑަ ކުޑަ ލަކުޑިކޮޅެއްގެ އެހީ ހޯދާށެވެ. އޭރުވެސް ވަރަށް ވައި ގަދައެވެ. އެހެންވެ ވަޔާ އެއްގޮތަށް އޭނާވެސް ދެ ފަރާތަށް ދެ ފަރާތަށް ގެންދެއެވެ. އަދި އެންމެ ފަހުން އެގޮތް މިގޮތުން އޭނާ ރަށަކަށް ލެއްގިއެވެ.\nރަށަށް އަރާ ހިނގާލިތަނުން އެންމެ އިހަށް ފެނުނީ މިސްކިތެކެވެ. އޭނާވެސް އެހެންމީހުންނެކޭ އެއްގޮތަށް އެ ޖަމާޢަތުގައި ބައިވެރިވެ ނަމާދު ކުރަން ފެށިއެވެ. ނަމާދުން އަވަދިވުމަށް ފަހު މިސްކިތުގައި އިށީނދެ ޤުރްއާން ކިޔަވަން ފެށިއެވެ.\nއަޅުވެރިޔާގެ ކިޔެވުން އަޑުއިވުނު ހިނދު މީސްތަކުން ހައިރާންވެފައި ސުވާލުކުރިއެވެ. [ކަލެއަށް ޤުރުއާން ކިޔަވަން އެނގޭ ހެއްޔެވެ؟] އަޅުވެރިޔާ އާނ އެކޭ ބުންޏެވެ. ރަށު މީހުން އެދުނީ އެމީހުންގެ ދަރީންނަށް ޤުރުއާން ކިޔަވައި ދިނުމަށެވެ. އެހެންވެ އޭނާ ކުދީންނަށް ޤުރުއާން ކިޔަވައިދޭން ފެށިއެވެ. އަދި އެކަމަށްޓަކައި ކުޑަ އުޖޫރައެއް ނަގަންފެށިއެވެ.\nއެހެން ދުވަހަކު އޭނާ ކޮންމެވެސް އެއްޗެއް ލިޔަން އިންތަން ރަށު މީހުންނަށް ފެނުނެވެ. ހަމަ ކުރީދުވަހެކޭ އެއްގޮތަށް އެމީހުން އެދުނީ އެމީހުންގެ ދަރީންނަށް ލިޔަން ކިޔަން ދަސްކޮށްދިނުމަށެވެ. އެހެންވެ އަޅުވެރިޔާ އެކަންވެސް ކުޑަ މުސާރަޔަކަށް ކޮށްދޭން ފެށިއެވެ.\nއޭގެ ދުވަސްކޮޅެއް ފަހެވެ. ރަށުގެ ކަމުވޮށިގެން ވާ ބަޔަކު އައިސް އަޅުވެރިޔާގެ ގާތުން ރަށުގައި އުޅޭ ޔަތީމު އަންހެން ކުއްޖަކާ ކާވެނި ކޮށްފާނަންތޯ އެހިއެވެ. އެ ކުއްޖާގެ ބައްޕައަކީ ވަރަށް ޞާލިޙު މީހެއް ކަމުގައި ވެސް އެމީހުން ކިޔައިދިނެވެ.\nއަޅުވެރިޔާ އެކަމަށް ރުހި ޤަބޫލުވިއެވެ.\nފަހުން އަޅުވެރިޔާ ކިޔައިދިނެވެ. [އަހަރެން އެ ކުއްޖާ އާއި ކާވެނި ކުރުމުން ފެނުނީ އެކުއްޖާގެ ކަރުގައި އެއްކަލަ އަގު ބޮޑު ހާރު އޮތްތަނެވެ. އެ އަންހެން ކުއްޖާ ކިޔައިދިން ގޮތުގައި އޭނާގެ ބައްޕަ މައްކާއަށް ކުރި ދަތުރެއްގައި އެ ހާރު ގެއްލުމުން ވަރަށް ޞާލިޙު މީހެއް އެ ހާރު އަނބުރާ ބައްޕައަށް ރައްދު ކޮށްދިން ކަމަށް ބުންޏެވެ. އެ ކުއްޖާ ބުނިގޮތުގައި އޭނާގެ ބައްޕަ ސަޖިދައިގައި އޮވެ އެ ފަދަ ޞާލިޙު މީހަކު އޭނާގެ ދަރިފުޅަށް ދެއްވުމަށް ވަރަށް ގިނައިން ދުޢާކުރެއެވެ. މިހުރިހާ ވާހަކައެއް އަޑު އެހުމަށްފަހު، މައްކާއިން ބައްޕައާ ދިމާވި މީހަކީ އަހަރެން ކަމުގައި އަހަރެންގެ ލޯބިވާ އަނބިމީހާގެ ގާތުގައި ބުނީމެވެ.]\nމި ވާހަކަ އިބްނު ރަޖަބާއި އަދި އެނޫންވެސް ބައެއް ޢިލްމުވެރިން ރިވާކުރައްވާފައި ވެއެވެ.


ޑރ. މޫސާ އަންވަރު ހަސަން | Dhiislam | Page2| Dhiislam - Part 2\nއަހުލުކިތާބީން ބަޔާން ކުރާ ގޮތުގައި ނޫޙުގެފާނުގެ އަނބިކަނބަލުން ހިމެނިވަޑައިގަތީ ނަވުގެ އަހުލުވެރިންގެ ތެރެއިންނެވެ. އެހެން ނަމަވެސް ބޮޑަށް ބުރަވެވެނީ އެކަމަނާ ފަހުން ނޫޙުގެފާނަށް ކާފިރުވެވަޑައިގަތީކަމަށެވެ. ނުވަތަ އެކަމަނާ ޤިޔާމަތާއި ހަމަޔަށް ލެހެއްޓެވީކަމަށެވެ. ...\nޑރ. މޫސާ އަންވަރު ހަސަން ސެޕްޓެމްބަރ 16, 2020 0\nމާތް الله ވަޙީ ކުރައްވައިފައިވަނީ ﴿حَتَّىٰ إِذَا جَاءَ أَمْرُنَا وَفَارَ التَّنُّورُ قُلْنَا احْمِلْ فِيهَا مِن كُلٍّ زَوْجَيْنِ اثْنَيْنِ وَأَهْلَكَ إِلَّا مَن سَبَقَ عَلَيْهِ الْقَوْلُ ...\nޑރ. މޫސާ އަންވަރު ހަސަން ސެޕްޓެމްބަރ 5, 2020 0\nތިޔަބައިމީހުންނަށް މަލާމަތް ކުރާނީ ތިމަންމެންނެވެ. އަދި ތިޔަބައިމީހުންގެ ކަންތަކާ ޢަޖާއިބުވާނީ ވެސް ތިމަންމެންނެވެ. އެއީ ތިޔަބައިމީހުން ކާފިރުކަމާއި ދެކޮޅުވެރިކަންމަތީ ދެމިތިބީތީއެވެ. ނަތީޖާއަކީ ތިޔަބައިމީހުންގެ މައްޗަށް ޢަޒާބު ޙައްޤުވުމެވެ. ނިކަމެތިކަން އެމީހަކަށް ދެނިވި ...\nޑރ. މޫސާ އަންވަރު ހަސަން ސެޕްޓެމްބަރ 2, 2020 0\nނަބީބޭކަލުންގެ ވާހަކަ: ނޫޙު ޢަލައިހިއްސަލާމް (10 ވަނަ ބައި)\nޢަޛާބު ދެއްވުމުގެ ކެރިކުޅަދާނަކަން ލިބިވޮޑިގެންވަނީ މާތް الله އަށެވެ. އެކަލާނގެ އެއްވެސް ކަމަކަށް ނުކުޅެދުންތެރިވެ ވޮޑިއެއް ނުގަންވައެވެ. އެކަލާނގެ ކަމަށް ހަމައެކަނި އަންގަވަނީ ވަށެވެ. އޭރުން އެކަންވެދެތެވެ. ﴿وَلَا يَنفَعُكُمْ نُصْحِي ...\nޑރ. މޫސާ އަންވަރު ހަސަން އޯގަސްޓް 20, 2020 0\nނަބީބޭކަލުންގެ ވާހަކަ: ނޫޙު ޢަލައިހިއްސަލާމް (9 ވަނަ ބައި)\nޤައުމުގެ މީހުންގެ ތެރެއިން ކާފިރުވީ ބޮޑުން އެނޫޙުގެފާނާ މުޚާޠަބުކޮށް ބުނޫއެވެ. ﴿ مَا نَرَاكَ إِلَّا بَشَرًا مِّثْلَنَا وَمَا نَرَاكَ اتَّبَعَكَ إِلَّا الَّذِينَ هُمْ أَرَاذِلُنَا بَادِيَ الرَّأْيِ ...\nޑރ. މޫސާ އަންވަރު ހަސަން އޯގަސްޓް 17, 2020 0\nނަބީބޭކަލުންގެ ވާހަކަ: ނޫޙު ޢަލައިހިއްސަލާމް (8 ވަނަ ބައި)\nބިމުގައި ފަސާދަ ޢާންމުވެ ބަލާތައް އިތުރުވެ ބުދަށް އަޅުކަންކުރަން ފެށުމުން މާތް اﷲ އެކަލާނގެ އަޅާ އަދި ރަސޫލާ ނޫޙުގެފާނު ރަސޫލުކަމާއިގެން ފޮނުއްވިއެވެ. އެއީ މީސްތަކުންނަށް މާތް اﷲ ފިޔަވައި އެހެން ...\nޑރ. މޫސާ އަންވަރު ހަސަން އޯގަސްޓް 1, 2020 0\nނަބީބޭކަލުންގެ ވާހަކަ: ނޫޙު ޢަލައިހިއްސަލާމް (7 ވަނަ ބައި)\nسورة الشوري ގައި ބަޔާން ކުރައްވައިފައިވަނީ މިފަދައިންނެވެ. ﴿شَرَعَ لَكُم مِّنَ الدِّينِ مَا وَصَّىٰ بِهِ نُوحًا وَالَّذِي أَوْحَيْنَا إِلَيْكَ وَمَا وَصَّيْنَا بِهِ إِبْرَاهِيمَ وَمُوسَىٰ وَعِيسَىٰ ...\nޑރ. މޫސާ އަންވަރު ހަސަން ޖުލައި 20, 2020 0\nނަބީބޭކަލުންގެ ވާހަކަ: ނޫޙު ޢަލައިހިއްސަލާމް (6 ވަނަ ބައި)\nسورة النساء ގައި މާތް الله ނަބީބޭކަލުންގެ ނަންފުޅުތައް ގެންނަވާފައިވާއިރު ނޫޙުގެފާނުގެ ނަންފުޅު ގެންނަވާފައިވަނީ މިފަދައިންނެވެ. ﴿إِنَّا أَوْحَيْنَا إِلَيْكَ كَمَا أَوْحَيْنَا إِلَىٰ نُوحٍ وَالنَّبِيِّينَ مِن بَعْدِهِ وَأَوْحَيْنَا ...\nޑރ. މޫސާ އަންވަރު ހަސަން ޖޫން 28, 2020 0\nسورة نوح ގައި މާތް الله ވަޙީ ކުރައްވަފައިވަނީ ﴿إِنَّا أَرْسَلْنَا نُوحًا إِلَىٰ قَوْمِهِ أَنْ أَنذِرْ قَوْمَكَ مِن قَبْلِ أَن يَأْتِيَهُمْ عَذَابٌ أَلِيمٌ ﴾ ހަމަކަށަވަރުން، ...\nޑރ. މޫސާ އަންވަރު ހަސަން ޖޫން 19, 2020 0\n﴿ إِنِّي لَكُمْ رَسُولٌ أَمِينٌ ﴾ ހަމަކަށަވަރުން، އަހުރެންނީ ތިޔަބައިމީހުންގެ ގާތަށް ފޮނުއްވާފައިވާ أمانة ތެރި رسول އަކީމެވެ. ﴿فَاتَّقُوا اللَّـهَ وَأَطِيعُونِ﴾ ފަހެ، ތިޔަބައިމީހުން اللَّه އަށް تقوى ...\nޑރ. މޫސާ އަންވަރު ހަސަން ޖޫން 9, 2020 0\nނަބީބޭކަލުންގެ ވާހަކަ: ނޫޙު ޢަލައިހިއްސަލާމް (3 ވަނަ ބައި)\n﴿ قَالَ سَآوِي إِلَىٰ جَبَلٍ يَعْصِمُنِي مِنَ الْمَاءِ قَالَ لَا عَاصِمَ الْيَوْمَ مِنْ أَمْرِ اللَّـهِ إِلَّا مَن رَّحِمَ وَحَالَ بَيْنَهُمَا الْمَوْجُ فَكَانَ مِنَ ...\nޑރ. މޫސާ އަންވަރު ހަސަން ޖޫން 2, 2020 0\nسورة يونس ގައި މާތް الله ވަޙީ ކުރައްވަފައިވަނީ ﴿ وَاتْلُ عَلَيْهِمْ نَبَأَ نُوحٍ إِذْ قَالَ لِقَوْمِهِ يَا قَوْمِ إِن كَانَ كَبُرَ عَلَيْكُم مَّقَامِي وَتَذْكِيرِي ...\nޑރ. މޫސާ އަންވަރު ހަސަން މެއި 25, 2020 0\nނަބީބޭކަލުންގެ ވާހަކަ: ނޫޙު ޢަލައިހިއްސަލާމް (1 ވަނަ ބައި)\nނޫޙު ޢަލައިހިއްސަލާމް ގެ ނަންފުޅަކީ، ނޫޙު ބުނު ލާމިކު ބުނު މައްތުޝަލަޚް އެވެ. އުފަންވެވަޑައިގަތީ އާދަމުގެފާނު އަވަހާރަވީތާ ސަތޭކަ ވިހި އަހަރު ފަހުންނެވެ. މިއީ އިބުނު ޖަރީރާއި އެނޫންވެސް ބޭކަލުން ރިވާ ...\nޑރ. މޫސާ އަންވަރު ހަސަން މެއި 20, 2020 0\nމިވާހަކަ ބަޔާންވެފައިވާ އާޔަތްތަކުގައި ވަނީ ކުރީ ޒަމާނުގައި އުޅުނު ދެމީހެއްގެ ވާހަކައެވެ. އެ ދެމީހުންގެ މެދުގައި ގާތްތިމާގެ ކަމުގެ ގުޅުމާއި އެކުވެރިކަން އޮތެވެ. އެކަކީ މުއުމިނެކެވެ. އަނެކަކީ ކާފަރެކެވެ. އެ އާޔަތްތަކުގައި ...\nޑރ. މޫސާ އަންވަރު ހަސަން މެއި 16, 2020 0


ކުޅުދުއްފުށީ ކައުންސިލް އިދާރާގެ ހޯލް މަރާމާތުކޮށް، ގަރާޖަކާއި މީޓިންގ ރޫމެއް އިމާރާތް ކުރުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދަނީ. | Secretariat of Kulhudhuffushi City Council\nކުޅުދުއްފުށީ ކައުންސިލް އިދާރާގެ ހޯލް މަރާމާތުކޮށް، ގަރާޖަކާއި މީޓިންގ ރޫމެއް އިމާރާތް ކުރުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދަނީ.\n23/04/2019 Mohamed Abdulla\t0 Comments\nކުޅުދުއްފުށީ ކައުންސިލް އިދާރާގެ ހޯލް މަރާމާތުކޮށް، ގަރާޖަކާއި މީޓިންގ ރޫމެއް އިމާރާތް ކުރުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދަން ބޭނުންވާކަމަށް ކައުންސިލްގެ ނަންބަރު: (IUL)266/266/2019/27 އިޢުލާނުންވަނީ އިޢުލާން ކުރެވިފައެވެ.\nއެކަމަށް ޝައުޤުވެރިވާ ފަރާތްތަކުން 23 އޭޕްރީލް 2019 އިން ފެށިގެން 30 އޭޕްރީލް 2019 (އަންގާރަ) ދުވަހުގެ 14:00 ގެ ކުރިން ކުޅުދުއްފުށީ ކައުންސިލް އިދާރާގައި ނަންނޯޓް ކުރައްވާ ރަޖިސްޓަރީ ކުރެއްވުން ދަންނަވާފައިވެއެވެ. މިމަސައްކަތަށް މަޢުލޫމާތު ދިނުން އޮންނާނީ 07 މެއި 2019 ވާ (އަންގާރަ) ދުވަހުގެ 10:00 ގައި ކަމަށާއި ބީލަން ހުޅުވުން އޮންނާނީ 16 މެއި 2019 ވާ (ބުރާސްފަތި) ދުވަހުގެ 10:00 ގައި ކަމަށް އެއިޢުލާންގައިވެއެވެ.\nމަޢުލޫމާތު ދިނުމާއި ބީލަން ހުޅުވުން އޮންނާނީ ކީރިތި ޤްރުޢާނާއި ބެހޭ މަރުކަޒުގައިކަމަށާއި މި ބީލަމުގެ މަޢުލޫމާތު ދިނުމުގެ ސެޝަންގައި ބައިވެރިވެލެއްވޭނީ ބީލަމުގައި ރަޖިސްޓަރީ ވުމަށް ދެވިފައިވާ މުއްދަތުގައި ރަޖިސްޓަރީ ވެފައިވާ އަދި ޤާނޫނު ނަމްބަރ 18/2014 ގެ ދަށުން މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ވިޔަފާރި ރަޖިސްޓަރީ ކޮށްފައިވާ ފަރާތްތަކަށް އެކަނިކަމަށްވެސް އެއިޢުލާންގައިވެއެވެ. އަދި ބީލަން ހުށަހަޅާއިރު ކޮންމެ ފަރާތަކަށްވެސް ހުށަހެޅޭނީ އެއް ބީލަމެވެ.\n← އަތޮޅު ޤުރުއާން މުބާރާތް 1440 – ހދ. ކުޅުދުއްފުށީ ޓީމް\nކުޅުދުއްފުށީ ކައުންސިލް އިދާރާގެ ހޯލް މަރާމާތުކޮށް، ގަރާޖަކާއި މީޓިންގ ރޫމެއް އިމާރާތް ކުރުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުން. →


'Superman' Kamah Hedhigen Ulhunu Meehakah Bodu Ladhehggai Bedhijje - Vaguthu\nމީސްމީޑިއާގައި އެހެން މީހުންގެ ސަމާލުކަން ހޯދަން ގިނަ ބަޔަކު އެކި ކަހަލަ މަސައްކަތްކޮށް އުޅެއެވެ. އެގޮތުން ހެއްވާ މަޖާ، މީހުން ބިރުގަންނަ ކަހަލަ ކަންކަން ކުރަމުން އަންނަ މީހުން މަދެއް ނޫނެވެ.\nމިއީ ވެސް އެކަހަލަ ގޮތަކަށް މީހުންގެ ސަމާލުކަން ހޯދަން މީހުން ހައިރާން ކުރުވަން ވެގެން މީހަކު ކުރި ކަމެއްގެ ވާހަކައެވެ. އެހެން ނަމަވެސް އެކަން ނިމިގެން ދިޔައީ އޭނާ ބޮޑު ލަދެއްގައި ބެދިގެންނެވެ.\nއެގޮތުން މީސްމީޑިއާގައި މިހާރު އާއްމުވެފައިވާ ވީޑިއޯއިން ފެނިގެން ދަނީ ސުޕަރމޭން ގޮތަށް ހެދުން އަޅައިގެން އުޅުނު މީހަކު މަގުމަތިން ދުއްވާފައި ދިޔަ ބަހެއް ހުއްޓުވަން ވެގެން އުޅެނިކޮށް އޭގައި ޖެހި ދުރަށްދާ މަންޒަރެވެ.\nމި ހާދިސާގައި އޭނާއަށް އެއްވެސް ކަހަލަ އަނިޔާއެއް ލިބިފައެއް ނުވެއެވެ. އެހެން ނަމަވެސް ގިނަ ބައެއްގެ މަލާތާގެ ބަސް އޭނާއަށް ވަނީ ލިބިފައެވެ.\nބަހުގައި ޖެހިގެން އެއީ އެވަރު ކަމެއް ކަމަށް ނަހަދާ އޭނާ ހިފައިގެން ކުރިއަށް ހިނގައިގަތެވެ. އަދި "އޭނާއަކީ މިހާރު މޭން އޮފް ސްޓީލް ކަން އެނގިއްޖެ" ކަމަށް އޭނާ ވަނީ ބުނެފައެވެ.\nމި ހާދިސާއާއި ގުޅިގެން އޭނާ ވަނީ ބަހުގެ ބުރަކިގެ މައްސަލަ ފުލުހުންނަށް ޖައްސާނެ ކަމަށް ބުނެފައެވެ. އަދި އޭނާ ގަބޫލު ކުރާ ގޮތުގައި އެއްޗެއްގައި ޖެހުމުގެ ކުރިން އެ ދުއްވާ އެއްޗެއް މަޑު ކުރެވޭނެ ވަރަށް ބުރަކި ހުންނަން ޖެހޭނެއެވެ.\nމީޑިއާތަކުން ރިޕޯޓްކޮށްފައިވާ ގޮތުގައި އެއީ އޭނާ ސުޕަރމޭން ކަމަށް ހެދިގެން އުޅުނު ފުރަތަމަ ފަހަރެއް ނޫނެވެ. މީގެ އެތައް އަހަރުތަކެއް ކުރިން ފަށައިގެން އޭނާ އަންނަނީ ސުޕަރމޭން ކަމަށް ދައުވާ ކުރަމުންނެވެ.\nޖޫން 7, 2021 01:40\nމި ގައުމުގަވެސް އުޅެނެ ތިކަހަލަ ބޯހަމަނުޖެހޭ ލާދީނީ މޭން އެއް\nޖޫން 7, 2021 12:48\nރޯޔަލް ފެމެލީގެ ބުރޯ ވާހަކަ ދޯ ތިދައްކަނީ،


Stabbing | Mihaaru\nއަނަސްގެ މަރާ ގުޅިގެން ހޯދި އެކަކު ހައްޔަރުކޮށްފި\nލިޓަސް ސާވިސް ސެންޓަރުގެ ތެރޭގައި ހިންގި މާރާމާރީގައި މުހައްމަދު އަނަސް މަރާލި މައްސަލާގައި ހޯދަން ފުލުހުން އިއުލާންކުރި ދެ މީހުންގެ ތެރެއިން އެކަކު ހައްޔަރުކޮށްފި އެވެ.\nނަދީމް މަރާލީ ބަދަލު ހިފަން، މައްސަލަ ޝަރީއަތަށް\nމިދިޔަ ޖުލައި މަހު މާލޭގެ ކެފޭއެއްގެ ތެރޭގައި ތޫނު އެއްޗަކުން ހަމަލާދީ މަރާލި ނަދީމް އަބްދުއްރަހީމް މަރާލި މައްސަލާގައި ހަތަރު މީހަކަށް ދައުވާކޮށް، ކޯޓަށް މައްސަލަ ފޮނުވައިފި އެވެ.\nރޭ ވަޅި ހަރައި ޒަހަމް ކޮށްލި ޒުވާނާގެ ހާލު ރަނގަޅު\nވަޅިން ހަމަލާ ދީ ރޭ ޒުވާނަކު މަރައިލި މާރާމާރީގައި ޒަހަމްކޮށްލި ޒުވާނާގެ ހާލު މިހާރު ރަނގަޅު ކަމަށް ހޮސްޕިޓަލުން ބުނެފި އެވެ.\nSeptember 24, 2017 23\nރޭގެ މަރާ ގުޅިގެން ތިން މީހަކު ހައްޔަރުކޮށްފި\nމާލޭގައި ރޭ ހިންގި މާރާމާރީގައި ދެ މީހަކަށް ވަޅިން ހަމަލާދީ، އުމުރުން 19 އަހަރުގެ ޒުވާނަކު މަރާލި މައްސަލާގައި ތިން މީހަކު ހައްޔަރުކޮށްފި އެވެ.\nSeptember 24, 2017 91\nވަޅިން ހަމަލަދީ ޒުވާނަކު މަރާލައިފި\nމާލޭގައި މިރޭ ހިންގި މާރާމާރީއެއްގައި ދެ މީހަކަށް ވަޅިން ހަމަލާދީ އުމުރުން 19 އަހަރުގެ ޒުވާނަކު މަރާލައިފި އެވެ\nއަނަސްގެ މަރާ ގުޅިގެން ދެމީހަކު ހޯދަނީ\nމުހައްމަދު އަނަސް މަރާލި މައްސަލައާ ގުޅިގެން ދެ މީހަކު ހޯދުމަށް ފުލުހުން މިއަދު އިއުލާނުކޮށްފި އެވެ.\nމާލޭގައި ފަހަކަށް އައިސް، ހިންގި މާރާމާރީތަކާ ގުޅިގެން ހައްޔަރުކުރި މީހުންގެ ތެރެއިން ފަސް މީހަކު ދޫކޮށްލާފައިވާ ކަމަށް ފުލުހުން މިއަދު ބުނެފި އެވެ.\nAugust 16, 2017 9\nއަނަސްގެ މަރާ ބެހޭ މައުލޫމާތުތައް އާއިލާއާ ހިއްސާކޮށްފި\nލިޓަސް ސާވިސް ސެންޓަރު ތެރޭގައި ވަޅި ހަރައި މަރާލި މުހައްމަދު އަނަސްގެ މަރުގެ ތަހުގީގާ ބެހޭ މައުލޫމާތުތައް ފުލުހުން އޭނާގެ އާއިލާއާ މިއަދު ހިއްސާކޮށްފި އެވެ. ޕޮލިސް ކޮމިޝަނަރު އަހުމަދު އަރީފު މިއަދު ވަނީ އަނަސްގެ ބައްޕަ އަބްދުއްރާފިއުއާ ބައްދަލު ކުރައްވައިފަ އެވެ.\nAugust 13, 2017 31\nމަފާޒުގެ ހުކުމް ވަނީ ތަންފީޒުކޮށް ނިމިފައި: ޕޮލިސް\nމާލޭގެ ކެފޭއެއްގެ ތެރޭގައި ބޮލަށް ވަޅި ހަރައި، ނަދީމް އަބްދުއްރަހީމް މަރާލި މައްސަލާގައި ހައްޔަރުކުރި މުހައްމަދު މަފާޒު، ގ. ޝާރާޒް، އަކީ މޮނިކޮން އަމުރު ތަންފީޒުކޮށް ނިމިފައިވާ މީހެއް ކަމަށް ފުލުހުން މިއަދު ބުނެފި އެވެ.\nAugust 11, 2017 16\nއަނަސްގެ މަރުގެ މައްސަލަ ކޮމެޓީން ބޭރުކޮށްލައިފި\nލިޓަސް ސާވިސް ސެންޓަރުގައި ވަޅި ހަރައި މަރާލި މުހައްމަދު އަނަސްގެ މަރުގެ މައްސަލަ ނުބަލަން ނިންމައި، އެ މައްސަލަ ގައުމީ ސަލާމަތުގެ ކޮމެޓީން އިއްޔެ ބޭރުކޮށްލައިފި އެވެ.\nAugust 09, 2017 15\nއަނަސްގެ ގާތިލުންގެ ބަންދަށް 8-10 ދުވަސް\nމާލޭގައި މިދިޔަ ހަފުތާގައި ހިންގި މާރާމާރީގައި މަރާލި މުހައްމަދު އަނަސްގެ ގާތިލުންގެ ބަންދަށް ކްރިމިނަލް ކޯޓާއި ޖުވެނައިލް ކޯޓުން ދީފައި ވަނީ 8-10 ދުވަހުގެ މުއްދަތެއް ކަމަށް ފުލުހުން މިއަދު ބުނެފި އެވެ.\nAugust 08, 2017 1\nއަނަސްގެ މަރުގެ މައްސަލަ މަޖިލީހުގެ ތިން ކޮމެޓީއަކަށް\nވަޅި ހަރައި މަރައިލި މުހައްމަދު އަނަސްގެ މަރުގެ މައްސަލަ ބެލުމަށް އިދިކޮޅު އެމްޑީޕީ އާއި ޖުމްހޫރީ ޕާޓީގެ މެމްބަރުންތަކެއް ރައްޔިތުންގެ މަޖިލީހުގެ ތިން ކޮމެޓީއަކަށް އިއްޔެ...\nAugust 08, 2017 18\nއަނަސްގެ ގާތިލުން އެންމެންނަށް ފެންނަން ބޭނުން: ބައްޕަ\nވަޅި ހަރައި މިދިޔަ ހަފުތާގައި މަރާލި މުހައްމަދު އަނަސްގެ ގާތިލުން އެންމެންގެ ލޯތަކަށް ހާމަވާން ބޭނުންވާ ކަމަށް އޭނާގެ ބައްޕަ އަބްދުއްރާފިއު އިއްޔެ ބުނެފި އެވެ.\nAugust 06, 2017 8\nމާރާމާރީތަކާ ގުޅިގެން ހޯދި ހަ މީހަކު ހައްޔަރުކޮށްފި\nAugust 06, 2017 21\nމާފުށިން ހައްޔަރު ކުރި ކުއްޖާ ދޫކޮށްލީ ހެކި ނެތިގެން\nAugust 06, 2017 35\n"ފުލުހުންނަށް އަމާޒުކޮށް ނުރައްކާތެރި ކަންކަން ހިންގާ"\nAugust 06, 2017 7\nރައްޒާނަށް ހަމަލަދިން މީހާ ޝަރީއަތް ނިމެންދެން ބަންދު\nAugust 05, 2017 9\nވަޅި ހެރި މައްސަލާގައި ހައްޔަރުކުރި ކުއްޖާ ދޫކޮށްލައިފި\nފުލުސް ކޮންސްޓަބަލް އަލީ ރައްޒާނަށް ރޭ މެންދަމު ތޫނު އެއްޗަކުން ހަމަލާދީ ޒަހަމްކޮށްލި މައްސަލައިގައި ހައްޔަރު ކުރި ކުޑަ ކުއްޖާ ދޫކޮށްލާފައިވާ ކަމަށް ފުލުހުން ބުނެފި އެވެ.\nAugust 05, 2017 8\nރައްޒާނަށް ހަމަލަ ދިން އަޒުހަރުގެ ކުށުގެ ރިކޯޑު އޮވޭ\nAugust 05, 2017 2\nޒަހަމްވި ފުލުސް މީހާގެ ހާލު ރަނގަޅު: އައިޖީއެމްއެޗް\nފުލުސް މީހާގެ ހާލު ބަލަން މިނިސްޓަރުން އައިޖީއެމްއެޗަށް\nAugust 05, 2017 37\nފުލުހަކަށް ވަޅިން ހަމަލާ ދިނުމުން ޒަޚަމްވެ އައިސީޔޫގައި\nAugust 02, 2017 10\nމާލޭގައި ހިންގަމުން އަންނަ މާރާމާރީތައް ހުއްޓުވަން ފުލުހުން ހަމައެކަނި ސަރުކާރާ އެކު މަޝްވަރާކޮށްގެން ހައްލު ނުލިބޭނެ ކަމަށް މާލޭގެ މޭޔަރު ޝިފާ މުހައްމަދު މިއަދު ވިދާޅުވެއްޖެ އެވެ.\nAugust 02, 2017 102\nމާރާމާރީތަކާ ގުޅިގެން އަޒްލީންގެ ފާޑުކިޔުން މީޑިއާ އަށް\nމާލޭގައި މި ދުވަސްވަރު ހިންގަމުންދާ މާރާމާރީތައް ހުއްޓުވުމުގައި ފުލުހުންނާއި ކަމާ ބެހޭ ފަރާތްތައް ނުކުޅެދިފައިވާ ކަމަށް ބުނެ މީޑިއާތަކުން ފަތުރާ ހަބަރުތަކަށް ހޯމް މިނިސްޓަރު...\nAugust 02, 2017 49\nމާރާމާރީތައް އިތުރުވަނީ، ހައްލެއް ނުހޯދުނު!\nމާރާމާރީތަކާއި މީހުުން މެރުން ދުވަސްކޮޅަކަށް މަޑުޖެހިފައި އޮތުމަށް ފަހު އަނެއްކާވެސް މިއީ އެފަދަ ދުވަސްވަރެކެވެ. ދެ ހަފުތާގެ ތެރޭގައި މާލޭގައި އެތައް މާރާމާރީ ހިންގައި، ދެ...\nAugust 01, 2017 62\nރުޅި ނައިއްޔާ ދެރަ! ފުލުހުން ކޮބައިތަ؟\nއާންމުން ރުޅި ގަދަވެގެން ހަފުސް ނުވިއްޔާ ދެރަ އެވެ. ތިން ދުވަހުގެ ތެރޭގައި ވަޅި ޖަހައިގެން މަރުގެ ދެ ހާދިސާ ހިނގައި، ރައްޔިތުން ބިރުން ފިތްކަނޑާލައިފި އެވެ. އެންމެން ވެސް ކުރަނީ އެއް ސުވާލެކެވެ. އަކަ ކިލޯ މީޓަރެއް ހަމަނުވާ ވެރިރަށުގައި ތިބިހާ ފުލުހުން ކޮބައި ހެއްޔެވެ؟\nJuly 31, 2017 231\nޒުވާނެއްގެ މެޔަށް ވަޅި ހަރައި މަރާލައިފި\nމާލޭގައި މިރޭ ޒުވާނެއްގެ މެޔަށް ވަޅި ހަރައި މަރާލައިފި އެވެ.\nJuly 29, 2017 29\nޒަޚަމް ކޮށްލި ޒުވާނާ ފަރުވާ ދެނިކޮށް މަރުވެއްޖެ\nމި ދިޔަ ބުރާސްފަތި ދުވަހުގެ ރޭ މާލޭގެ ކެފޭއެއްގެ ތެރޭގައި ހުއްޓައި ތޫނު އެއްޗަކުން ބޮލަށް ހަމަލާދީ ޒަޚަމް ކޮށްލި ޒުވާނާ އަށް އޭޑީކޭ ހޮސްޕިޓަލްގެ އައިސީޔޫގައި ފަރުވާ ދެނިކޮށް މިއަދު މަރުވެއްޖެ އެވެ.\nޒަހަމްކޮށްލި މީހާ ދިރިއޮންނާނެ ކަމުގެ ޔަގީންކަމެއް ނެތް\nމާލޭގައި މިރޭ ވަޅިން ހަމަލާދީ ޒަހަމްކޮށްލި ޒުވާނާ ދިރި އޮންނާނެ ކަމުގެ ޔަގީންކަން ގެއްލިއްޖެ އެވެ.\nJuly 27, 2017 17\nމީހަކަށް ތޫނު އެއްޗަކުން ހަމަލާދީފި\nމާލޭގެ ކެފޭއެއްގެ ތެރޭގައި ހުރި މީހަކަށް ތޫނު އެއްޗަކުން ހަމަލާދީ މިރޭ ޒަހަމްކޮށްލައިފި އެވެ.\nދެ މާރާމާރީއެއްގައި ދެ މީހަކަށް ހަމަލާދީފި\nމާލޭގައި މިރޭ ދެ މާރާމާރީއެއް ހިންގައި، ދެ މީހަކު ތޫނު އެއްޗަކުން ހަމަލާދީފި އެވެ.\nMay 15, 2017 26\nމާލޭގައި މީހެއްގެ ގަޔަށް ވަޅި ހަރައި ޒަހަމްކޮށްލައިފި\nމާލޭގައި ހުންނަ ވިލިނގިލީ ފެރީ ޓާމިނަލް ކައިރީގައި މީހެއްގެ ގަޔަށް ވަޅި ހަރައި މިރޭ ޒަހަމްކޮށްލައިފި އެވެ.\nApril 25, 2017 149\nޔާމިން މަރާލި މީހުން ދެނެގަނެވިއްޖެ: ފުލުހުން\nޔާމިން ރަޝީދުގެ މަރުގެ ކޭހުގެ ހެކި ލިބިފައިވާ ކަމަށް ފުލުހުން ދެންމެ ބުނެފި އެވެ.\nApril 25, 2017 74\nމެރުން ހުއްޓުވޭނީ ގޭންގުތައް ފުނޑުކޮށްލާނެ ވެރިއަކަށް\nރާއްޖޭގައި މީހުން މެރުން ހުއްޓުވޭނީ ގޭންގުތައް ފުނޑުފުނޑުކޮށްލައި މުލުން ލުހެލުމުގެ ހިތްވަރު ހުރި ވެރިއަކު އިންތިޚާބުކޮށްގެން ކަމަށް ކުރީގެ ހޯމް މިނިސްޓަރު އުމަރު ނަސީރު މިއަދު...\nApril 23, 2017 249\nޔާމީން ރަޝީދު މަރާލައިފި، 14 ތަނަކަށް ވަޅިހަރާފައިވޭ\nސޯޝަލް މީޑިއާ އެކްޓިވިސްޓް އަދި ބްލޮގާ ޔާމީން ރަޝީދު މަރާލާފައި އޮއްވައި ރޭ ދަންވަރު ފެނިއްޖެ އެވެ.


7 meehakah high courtun MoniCon amureh nuneredhin | Mihaaru\nހޯރަފުށީގެ ޕޮލިސް ސްޓޭޝަންގެ ބިންގާ އެޅުމަށް މިނިސްޓަރު އުމަރު (މ) ހޯރަފުއްޓަށް ވަޑައިގަންނަވަނީ.--ފޮޓޯ:ޕޮލިސް\nހަތް މީހަކަށް ހައި ކޯޓުން މޮނިކޮން އަމުރެއް ނުނެރެދިން\n05 ޖޫން 2016 - 16:07 10 comments\nމޮނިޓަރިން އެންޑް ކޮންޓްރޯލް ނުވަތަ "މޮނިކޮން" އަމުރު ނެރެދިނުމަށް ހައި ކޯޓަށް ހުށަހެޅި މީހުންގެ ތެރެއިން ހަތް މީހެއްގެ މައްޗަށް، ގާނޫނުގައި ބުނާ މުއްދަތު ހަމަވިއިރު ވެސް އަމުރު ނެރެނުދިން ކަމަށް ހޯމް މިނިސްޓަރު އުމަރު ނަސީރު މިއަދު ވިދާޅުވެއްޖެ އެވެ.\nޓެރަރިޒަމްގެ ގާނޫނުގެ 34 އަދި 37 ވަނަ މާއްދާގައިވާ ގޮތުން، މޮނިކޮން އަމުރެއް ނެރެދިނުމަށް އެދި މިނިސްޓަރު ކޯޓަށް ހުށަހަޅާތާ 24 ގަޑިއިރުގެ ތެރޭގައި އެކަމާ ބެހޭ ގޮތުން އަޑުއެހުމެއް ބާއްވައި، އެ އަމުރު ނެރުމަށް ނުވަތަ ނެރެދެވެން ނެތް ކަމަށް ހުކުމް ކުރަން ޖެހޭނެ އެވެ.\n"މިހާރު"އާ ވާހަކަ ދައްކަވަމުން މިނިސްޓަރު އުމަރު ވިދާޅުވީ ގާނޫނުގައި ބުނާ މުއްދަތު ހަމަވިއިރު ވެސް، މޮނިކޮން އަމުރު ހައި ކޯޓުން ނުނެރުނު ނަމަވެސް، އިތުރު މީހުންގެ މައްޗަށް އެ އަމުރު ނެރެދިނުމަށް މި ހަފުތާގައި އަނެއްކާ ވެސް ހުށަހަޅުއްވާނެ ކަމަށެވެ.\nއުމަރު ވިދާޅުވި ގޮތުގައި މާލޭގެ "ވަރުގަދަ" ގޭންގެއްގެ އެންމެ ސީނިއާ ދެ މީހެއްގެ މައްޗަށް މިހާރު ވެސް މޮނިކޮން އަމުރު ނެރެ، ފައިގައި ވަނީ ޓެގް އަޅުވައިފަ އެވެ. އެކަމާ ގުޅިގެން ޕްރެޝަރު އަންނަކަން ވެސް އުމަރު ފާހަގަ ކުރެއްވި އެވެ.\n"އެކަމަކު މޮނިކޮން އަމުރަށް އެދުމުގެ ސްޕީޑަށް އެއްވެސް ހުއްޓުމެއް ނެތް. ބާރު ސްޕީޑްގައި މިކަން ކުރި އަށް ގެންދާނަން. ވަަރަށް ފާމްކޮށް މި ދަންނަވަނީ އަޅުގަނޑެއް ނުހުއްޓުވޭނެ. މިހާރު ގޭންގްތަކުން އެ އުޅެނީ އެންމެ ފަހު ނޭވާގައި. އަޅުގަނޑުމެން އިތުރު ގޭންގްތަކުގެ އިސް މީހުންގެ މައްޗަށް އަދިވެސް މޮނިކޮން އަމުރަށް އެދޭނަން،" މިނިސްޓަރު ވިދާޅުވި އެވެ.\nމޮނިކޮން އަމުރު ނެރެ، މިހާރު ވެސް ގޭންގްތަކުގެ އިސް މީހުންގެ ފައިގައި ވަނީ ޓެގް އަޅުވައިފަ އެވެ.\nއިތުރު ލިޔުންތައް ކުށްކުރުން އުމަރު ނަސީރު ގޭންގް ހަމަނުޖެހުން ހޯމް މިނިސްޓަރު


Lanka ge Defense Secretary akah sifainge kureege veriya\nލަންކާގެ އާ ޑިފެންސް ސެކްރެޓަރީ މަގާމާ ހަވާލުވަނީ.-- ފޮޓޯ: ހިރު ނިއުސް\nލަންކާގެ އާ ޑިފެންސް ސެކްރެޓަރީ އަކަށް ސިފައިންގެ ކުރީގެ ވެރިޔާ އައްޔަން ކޮށްފި\nއަވައްޓެރި ސްރީ ލަންކާގެ އާ ޑިފެންސް ސެކްރެޓަރީ އަކަށް އެ ގައުމުގެ އަސްކަރިއްޔާގެ ކުރީގެ ވެރިޔާ ޖެނަރަލް ޝަންތާ ކޮޓެގޮޑާ އައްޔަން ކޮށްފި އެވެ.\nޖެނަރަލް ކޮޓެގޮޑާ އަކީ ތަމަޅަ ޓައިގަރުންނާ އެކު ލަންކާ އިން ކުރި ދާހިލީ ހަނގުރާމައިގެ ދުވަސްވަރު، 2004-2005 އަށް ލަންކާ ސިފައިންގެ ކޮމާންޑަރެވެ. ޑިފެންސް ސެކްރެޓަރީގެ މަގާމަށް ޖެނަރަލް ކޮޓެގޮޑާ އައްޔަން ކުރީ، އެ މަގާމުގައި ހުންނެވި ހެމަސިރީ ފެނާންޑޯ އިސްތިއުފާ ދެއްވުމުންނެވެ.\nފެނާންޑޯ ޑިފެންސް ސެކްރެޓަރީ ކަމުން އިސްތިއުފާ ދެއްވީ، އީސްޓާ ސަންޑޭ ހަމަލާ ދިނުމުގެ ކުރިން އެކަމުގެ މައުލޫމާތު ޖާސޫސީ އިދާރާތަކަށް ލިބުނު ނަމަވެސް، އެ ހަމަލާ ހުއްޓުވަން އެއްވެސް ފިޔަވަޅެއް އަޅާފައި ނުވާތީ، މަގާމުން އިސްތިއުފާ ދެއްވުމަށް ރައީސް މައިތުރިޕަލާ ސިރިސޭނާ އެންގެވުމުންނެވެ.\nއޭގެ އިތުރުން ލަންކާގެ އެޓާނީ ޖެނަރަލް ޖަޔަންތާ ޖަޔަސޫރިޔާ ވަނީ އެ ގައުމުގެ ޗީފް ޖަސްޓިސްގެ މަގާމަށް ބަދަލުކޮށް، އެ މަގާމުގެ ހުވާ އިއްޔެ ކޮށްފަ އެވެ. އެއާ އެކު އެޑިޝަނަލް ސޮލިސިޓާ ޖެނަރަލް ޑައްޕުލާ ޑި ލިވެރާ ވަނީ އެކްޓިން އެޓާނީ ޖެނަރަލަށް ބަދަލުކޮށްފަ އެވެ.\nއިސް މަގާމުތަކަށް ބަދަލު ގެނާއިރު، އިއްޔެ ވަނީ ލަންކާ އަށް އާ އޮޑިޓާ ޖެނަރަލެއް ވެސް އައްޔަން ކޮށްފަ އެވެ. އެގޮތުން އޮޑިޓާ ޖެނަރަލަކަށް އައްޔަން ކޮށްފައިވަނީ ޗުލަންތާ ވިކްރަމަރަތިން އެވެ. އޭނާ އިއްޔެ ވަނީ މަގާމުގެ ހުވާ ކޮށްފަ އެވެ.\nބޭރު ދުނިޔެ ސްރީލަންކާ ލަންކާ


ފުލުހުންގެ ކޮމިޝަންޑް އޮފިސަރުންނަށް ބާއްވާ ފުލުހުންގެ ސްޓްރެޓެޖިކް ޕްލޭން ޑިވެލޮޕްމަންޓް ސިމްޕޯޒިއަމް ފަށައިފި\nއާދިއްތަ ،17 މާރޗް 2019 / 12:03\nކުރިއަށް އޮތް ފަސް އަހަރަށް ތައްޔާރުކުރާ ފުލުހުންގެ ސްޓްރެޓީޖިކް ޕްލޭން އެކުލަވާލުމަށް ބާއްވާ ސިމްޕޯޒިއަމްތަކުގެ ތެރެއިން ފުލުހުންގެ ކޮމިޝަންޑް އޮފިސަރުންނަށް އަމާޒުކޮށްގެން ބާއްވާ ސްޓްރެޓެޖިކް ޑިވެލޮޕްމަންޓް ސިމްޕޯޒިއަމް ފަށައިފިއެވެ.\nމިއަދު ހެނދުނު އިސްކަންދަރު ބިލްޑިންގގައި ބޭއްވި ރަސްމިއްޔާތެއްގައި މި ސިމްޕޯޒިއަމް ފައްޓަވައި ދެއްވީ އެކްޓިންގ ކޮމިޝަނަރ އޮފް ޕޮލިސް މުޙައްމަދު ހަމީދުއެވެ. މިރަސްމިއްޔާތުގައި ޑެޕިއުޓީ ކޮމިޝަނަރ އޮފް ޕޮލިސް ޢަބްދުލް މަންނާން ޔޫސުފް އާއި ފުލުހުންގެ ސީނިއަރ އޮފިސަރުން ބައިވެރިވެލެއްވިއެވެ.\nދެ ދުވަހުގެ މުއްދަތަށް ކުރިއަށް ގެންދާ މި ސިމްޕޯޒިއަމްގައި އެކްޒެކެޓިވް ބޯޑުގެ މެމްބަރުންނާއި މެނޭޖްމަންޓް ބޯޑުގެ މެމްބަރުންނާއި ފުލުހުންގެ ކޮމިޝަންޑް އޮފިސަރުންގެ ތެރެއިން ކަމާގުޅުންހުރި ދާއިރާތަކުގައި މަސައްކަތްކުރާ ކޮމިޝަންޑް އޮފިސަރުން ހިމެނޭގޮތަށް ޖުމްލަ 90 އޮފިސަރުން ބައިވެރިވެއެވެ.\nފުލުހުންގެ ސްޓްރެޓެޖިކް ޕްލޭން އެކުލަވާލުމަށް ހިޔާލު ހޯދުމަށް ބޭއްވި އެކި ޕަބްލިކް ފޯރަމްތަކާއި ނޭޝަނަލް ޔުނިވަރސިޓީން ކުރި ޕާސެޕްޝަން ސަރވޭ އާއި ފުލުހުންގެ މުއައްސާސާގެ ތެރޭގައި ކުރިއަށް ގެންދިޔަ ސަރވޭ އާއި ފުލުހުންނަށް އަމާޒުކޮށްގެން ބޭއްވި ސިމްޕޯޒިއަމްތަކުގައި އެއްކޮށްފައިވާ މަޢުލޫމާތުތައް ކޮމިޝަންޑް އޮފިސަރުންގެ މި ސިމްޕޯޒިއަމްއަށް ހުށަހަޅާއިރު، މި ސިމްޕޯޒިއަމްގެ ތެރެއިން ކުރިއަށް އޮތް ފަސް އަހަރަށް އެކުލަވާލާ ފުލުހުންގެ ސްޓްރެޓެޖިކް ޕްލޭންގައި ސަމާލުކަންދީގެން މަސައްކަތްކުރާ ޕްރައޯރިޓީސްތައް ކަނޑައެޅިގެންދާނެއެވެ.\nކުރިއަށް އޮތް ފަސް އަހަރަށް އެކުލަވާލާ ފުލުހުންގެ ސްޓްރެޓެޖިކް ޕްލޭންގެ މަސައްކަތަކީ ސަރުކާރުގެ 100 ދުވަހުގެ ވަޢުދުތަކުގެ ތެރޭގައި ހިމެނޭ ފުލުހުންނާއި އާންމުގެ ހިޔާލު ލިބިގެން އެކުލަވާލެވޭ ޕޮލިސް ރިފޯމް ޕްރޮގްރާމުގެ ދަށުން ކުރިއަށް ގެންދާ މަސައްކަތެކެވެ. އެގޮތުން މި މަސައްކަތްތަކުގެ ތެރެއިން ވަނީ ޕޮލިސް އޮންލައިން ފޯރޓަލްއެއް ޤާއިމްކުރުމުގެ އިތުރުން ރައްޔިތުންގެ ޚިޔާލު ހޯދުމުގެ ގޮތުން ތަފާތު 19 ފޯރަމެއް ބާއްވާފައެވެ. އަދި ފުލުހުންގެ މުއައްސަސާގައި މަސައްކަތްކުރާ މުވައްޒަފުންގެ ހިޔާލު ހޯދުމަށް ތިން ފޯރަމެއް ބާއްވާފައިވާއިރު، ކޮމިޝަންޑް އޮފިސަރުންނަށް ބާއްވާ މި ސިމްޕޯޒިއަމްއަކީ ފުލުހުންގެ ހިޔާލު ހޯދުމަށް ބާއްވާ މިފަދަ ހަތަރު ވަނަ ފޯރަމެވެ.